NVO: Vučić urušava samostalnost tužilaštva i poverenje građana u pravosuđe | Insajder\nKomitet pravnika za ljudska prava Jukom i Beogradski centar za ljudska prava ocenili su danas da izjavom o navodnim propustima javnog tužilaštva, predsednik Srbije Aleksandar Vučić urušava samostalnost tužilaštva i poverenje građana u institucije pravosuđa.\nJukom, Beogradski centar za ljudska prava; ilustracija\nNevladine organizacije su u saopštenju navele da je Vučić juče osudio rad tužilaštva u konkretnom predmetu u kome je obustavljena istraga protiv osobe koju je nazvao “najpoznatijim i najopasnijim kriminalcem”.\n“Predsednik javno nipodaštava obrazloženja tužilaštva da su u tom slučaju poštovali procesne pretpostavke, odnosno, da su svoje postupke i odluke zasnovali na poštovanju Ustavom garantovanih prava. Iskazao je ličnu zainteresovanost i mešanje u sprovođenje postupka protiv pomenutog lica, što je van Ustavom propisanih ovlašćenja predsednika”, navele su organizacije.\nOcenile su da takvo postupanje i retorika predstavljaju “jedan od najjačih udara na samostalnost javnog tužilaštva u Srbiji”.\n“Dodatno, MUP je dužan da preispita da li je u ovom slučaju bilo eventualnih propusta u sprovođenju istražnog postupka”, piše u saopštenju.\nPredsednik Srbije Aleksandar Vučić izjavio je danas da “javnost zna” da je Filip Korać “najveći distributer narkotika i da organizuje ubistva”, ali je ocenio kao nejasno da “nikada nema dovoljno dokaza za to”.\nVučić je rekao da ga pravosuđe kritikuje da se “uvek mesa”, a da “jedino znaju kako dobiti naloge od neke ambasade i kako da unište svoju zemlju”.\nOn je ranije izjavio da je “tek” u ponedeljak saznao da je obustavljena istraga i povučena poternica protiv vodje “zemunskog klana” Filipa Koraća i dodao da mu je “rečeno da je poternica povučena pre dva meseca”.


Moguća repriza srpskog referenduma na Kosovu - Politika - Dnevni list Danas\nPočetna » Politika » Moguća repriza srpskog referenduma na Kosovu\nRIK sa Unmikom razgovara samo o parlamentarnim izborima\nMoguća repriza srpskog referenduma na Kosovu\nKonačan stav o tome da li će Beograd sprovesti raspisane lokalne izbore na Kosovu i Metohiji, uprkos stavu Unmika, čiju je pomoć tražio, tokom ove sedmice trebalo bi da donose predsednik Srbije Boris Tadić.\n0Piše: Jelena Tasić 25. marta 2012. 18.39\nJavnost će o tome zvanično obavestiti nadležni vladini organi, nezvanično je rečeno Danasu u državnom vrhu. To je, navodno, razlog što Republička izborna komisija još nije dobila zaključak vlade kojim bi, kao 2008, dobila ovlašćenje da organizuje lokalne izbore na KiM, tvrde izvori našeg lista.\nDok se RIK sprema da na današnjoj sednici Odbora za propise formira delegaciju koja će u Prištini narednih dana razgovarati s Unmikom o održavanju parlamentarnih izbora Srbije u Pokrajini, u opštinama Zvečan i Zubin Potok planiraju početak izborne procedure na lokalnom nivou. Izvori u Vladi Srbije nezvanično najavljuju da Beograd, kao nezakonite, neće priznati rezultate lokalnih izbora ako ih opštine na KiM sprovedu na svoju ruku.\n– RIK nema zakonsku osnovu, niti obavezu, kao ni mandat da sprovodi lokalne izbore. Zadužen je samo za parlamentarne i predsedničke. Zbog toga ćemo pokušati da s Unmikom dogovorimo da se na KiM sprovedu parlamentarni izbori koje je Srbija raspisala – kaže za Danas Predrag Grgić, predsednik RIK.\nGrgić napominje da, prema zakonu, lokalne samouprave na KiM mogu same da organizuju lokalne izbore, uključujući formiranje opštinskih izbornih komisija i štampanje izbornog materijala, kao što je to bio slučaj s nedavnim referendumom o (ne)prihvatanju institucija samoproglašene kosovske države. On očekuje da, ukoliko dođe do dogovora RIK i Unmika, neće biti problema s distribucijom izbornog materijala za parlamentarne izbore, jer će se prenositi preko legalnih administrativnih prelaza između KiM i centralne Srbije.\n– Realno, jedina šansa da se na KiM održe srpski lokalni izbori jeste da ih Srbi sami organizuju. Postoji odluka o raspisivanju lokalnih izbora na celoj teritoriji Srbije. Za razliku od 2008, kada je Beograd prvi put posle uvođenja protektorata UN organizovao lokalne izbore, zbog čega je vlada morala da ovlasti RIK, sada ni to nije potrebno. Sada na KiM postoje lokalne samouprave, koje su u sistemu Srbije, i one mogu same da sprovedu izbore. Srbi na KiM bili bi politički naivni kad to ne bi iskoristili – kaže za Danas Marko Jakšić, potpredsednik Skupštine zajednice opština AP KiM i poslanički kandidat na listi DSS.\nPrema Jakšićevim rečima, u desetak od petnaestak skupština opština na KiM postoji politička volja da one same organizuju lokalne izbore, „dok se ostale premišljaju“. On tvrdi da predsednicima pojedinih opština u Ministarstvu za KiM obećavaju da će ih imenovati za buduće koordinatore, ali da mnoge od njih muči dilema da li će aktuelni ministar Goran Bogdanović ostati na tom mestu u novoj vladi. Jakšić najavljuje da će ove nedelje dve opštine na severu KiM – Zvečan i Zubin Potok krenuti u proceduru za sprovođenje lokalnih izbora.\nDušan Janjić, predsednik Nove socijaldemokratije, smatra da „neće biti izbora na severu Kosova, ali da političari iz Beograda to neće otvoreno reći“. Janjić smatra da je „sada momenat, koji će trajati mesec ili dva, da Srbi sa severa reše svoja pitanja, uz pomoć međunarodne zajednice, jer im Priština u direktnom razgovoru ništa ne bi dala“, prenosi Fonet. NSD je spremna, ističe Janjić, da se „zajedno sa Srbima sa severa bori za specijalni status tog dela KiM“.\n„Jedni drumom, drugi šumom“\n– Stav zvaničnog Beograda o rezultatima izbora koje bi Srbi sami sproveli uzeće u obzir Ustav Srbije, Rezoluciju 1244 SB UN i situaciju na terenu. U svakom slučaju, to bi bilo politički loše, jer nije dobro da Srbi s KiM i vlada idu po sistemu „jedni drumom, a drugi šumom“. Od različitih strategija nema koristi – ocenjuje za Danas Oliver Ivanović, državni sekretar Ministarstva za KiM.\nNova Srbija: Izlazimo na izbore iako nisu obezbeđeni odgovarajući uslovi


Poštansko sanduče 2.0 - Mingl\nPoštansko sanduče 2.0\nZamislite poštansko sanduče od recikliranog elektronskog otpada koje danju prikuplja solarnu energiju a noću osvetljuje adresu i kućni broj. Upravo ovu ideju su leskovački srednjoškolci uspeli da sprovedu u delo kroz svoju učeničku kompaniju „Ding-Dong“.\n„Kada je donesen novi zakon o obavezi svakog domaćinstva da poseduje poštansko sanduče po najnovijim standardima, shvatili smo da će potražnja biti velika pa smo rešili da iskoristimo trenutak. Međutim, želeli smo da naše sanduče bude zanimljivije, ekonomičnije i višenamensko”, kaže Vladimir Zdravković, direktor kompanije.\nVladimir, Stefan, Aleksandra, Katarina i Stefan su učenici Tehničke škole “Rade Metalac” i budući tehničari mehatronike, a uz pomoć profesora Igora Arsića osnovali su kompaniju “Ding-Dong” i krenuli u osvajanje tržišta. Za sada imaju dva modela poštanskog sandučeta i oba su od recikliranog elektronskog otpada. Jedan preko foto-ćelije sakuplja solarnu energiju koja se noću emituje i osvetljava adresu i kućni broj. Drugi model sandučeta je sa indikatorom koji obaveštava korisnika o pristigloj pošiljci, i to svetlećom, zvučnom ili SMS porukom.\n“Već nam stižu porudžbine a ostvarili smo i kontakt sa Poštom Srbije. Postali smo prepoznatljivi nakon raznih takmičenja i sajmova na kojima smo učestvovali, a izdvojio bih Nacionalno takmičenje najboljih učeničkih kompanija i Regionalni sajam preduzetništva. Takođe veliku zahvalnost dugujemo profesoru Igoru kao i našoj školi koja nas je finansijski podržala na početku, kada je uvek najteže”, ističe Vladimir.\nU školskoj radionici osmišljavaju i treći model sandučeta za koji najavljuju da će biti lepši i inovativniji od prethodnih. I dalje će koristiti isključivo elektronski otpad jer, kako kažu, žele da daju doprinos očuvanju životne sredine.\n“Stekli smo veliko samopouzdanje i postali još bolji prijatelji, što nam je zaista važno. Program Učenička kompanija nam je pomogao da shvatimo da uz dobru ideju i plan možete sprovesti u delo sve što zamislite,” objašnjava Vladimir.


Politika - datum: 2019-06-11 RANIJI CRNOGORSKI PREDSJEDNIK FILIP VUJANOVIĆ U POSJETI KINI Potrebno konkretno osnažiti ekonomsku saradnju\nRaniji predsjednik Crne Gore Filip Vujanović sastao se u Dalijanu sa guvernerom provincije Liaoning Tang Jijunom, ističući da treba jačati saradnju između dvije zemlje. Kako je saopšteno, na sastanku je iskazan širok prostor za saradnju u oblasti turizma, lučkih usluga kao i lokalne samouprave, uz spremnost da se on maksimalno iskoristi u interesu saradnje Crne Gore sa Kinom.\n– Realne su mogućnosti saradnje sa ovom izuzetno razvijenom provincijom koja ima više od 43 miliona stanovnika i sa posebno ekonomski važnim lučkim gradom Dalijanom, koji ima preko sedam miliona stanovnika – piše u saopštenju.\nVujanović je u okviru višednevne posjete Kini bio gost prestižnog Univerziteta u Ningbou, a rektori i dekani tog univerziteta iskazali su spremnost za uspostavljanje saradnje sa Univerzitetom Crne Gore i raspoloženje da posjete naš univerzitet. Kako je saopšteno, on je predstavio studentima i profesorima tog univerziteta prošlost i sadašnjost Crne Gore i njenu saradnju sa Kinom.\n– Na veoma posjećenom promovisanju Crne Gore i njene saradnje sa Kinom odgovarao je na brojna pitanja studenata – piše u saopštenju.


Inzko informirao zamjenika državnog sekretara SAD-a Steinberga o prijetnjama Mirovnom sporazumu za BiH\nBosna i Hercegovina je suočena sa najozbiljnijim prijetnjama Daytonskom mirovnom sporazumu od kada je potpisan 1995. godine, izjavio je visoki predstavnik i specijalni predstavnik EU u Bosni i Hercegovini Valentin Inzko prilikom susreta sa zamjenikom državnog sekretara SAD-a Jamesom Steinbergom danas u Washingtonu. <?xml:namespace prefix = o ns = "urn:schemas-microsoft-com:office:office" />\nU proteklim godinama, suverenitet, teritorijalni integritet i funkcionalnost BiH stalno su bili predmet sve većeg osporavanja. Sada, sedam mjeseci nakon izbora, još nema izgleda za formiranje nove vlade na državnom nivou, a proces evroatlantskih integracija je zaustavljen. Prošlog mjeseca, Narodna skupština RS donijela je odluku o održavanju referenduma usmjerenog protiv državnih pravosudnih institucija i ovlaštenja visokog predstavnika koja je dobio od UN-a. Ovaj potez predstavlja prijetnju samim temeljima na kojima počiva mir u BiH u proteklih 15 godina.\n“Odgovor međunarodne zajednice na ove aktivnosti mora biti odlučan i jedinstven, rekao je visoki predstavnik i specijalni predstavnik EU Inzko.\nUstav Bosne i Hercegovine, koji je također i Aneks 4 Mirovnog sporazuma, ne dozvoljava niti jednom od entiteta u Bosni i Hercegovini da odbacuju nadležnost državne institucije. “Političari u RS to znaju i trebaju znati da je podrivanje Mirovnog sporazuma opasna politička avantura – i to avantura koja može imati nepredvidive posljedice”, rekao je visoki predstavnik i specijalni predstavnik Inzko. “Naš zajednički odgovor na ovo bit će također i rano testiranje Službe za vanjske poslove Evropske unije”, rekao je Inzko.\nNa trenutni razvoj situacije ne treba gledati kao na kratkoročnu krizu, nego kao na kulminaciju nesretnih događaja u nekoliko posljednjih godina, što ukazuje na potrebu kontinuiranog međunarodnog prisustva u BiH.\n“BiH još nije postigla političku stabilnost koja joj je potrebna da dalje nastavi samostalno”, naglasio je visoki predstavnik Inzko. “Potreba za međunarodnim prisustvom sa izvršnim ovlastima poput onih koje imaju Ured visokog predstavnika i EUFOR je evidentna”. Međunarodna zajednica treba da sačuva dovoljno instrumenata da spriječi pokušaje poništavanja ranijih postignuća u izgradnji države i stvaranja nestabilnosti, što bi moglo imati negativne posljedice za cijeli region.\nVisoki predstavnik je zahvalio zamjeniku državnog sekretara Steinbergu za snažan i konstruktivan angažman Sjedinjenih Država u BiH, uključujući i njihovu suštinsku ulogu u Vijeću za provedbu mira.


5 stvari koje niste znali o Niki Laudi - Muški magazin - trendovi, fitness, lifestyle, saveti, devojke...\nJedan od najboljih i najpoznatijih F1 šampiona preminuo je u ponedeljak, 20. maja, u 70. godini svog života. Niki Lauda je pre nekoliko meseci imao transplataciju pluća, posle čega je bio na dugom oporavku, ali u januaru 2019. godine, on je završio u bolnici zbog pneumonije. Nažalost, Niki više nije mogao da izdrži i u ponedeljak je u kasnim satima preminuo okružen svojom najužom porodicom.\nKako bi se setili njegove veličine i genijalnosti, odlučili smo da vam predstavimo 5 činjenica koje verovatno niste znali i koje će vas naterati da Laudu volite i poštujete još više:\nFoto: BBC / sportskeeda.com\nPROČITAJTE SLEDEĆI TEKST: PAŽNJA! Bez ovog papira nećete moći da registrujete automobil


Nektarios Stelakis: Djeci pričajte priče i budite iskreni prema njima\nIako se savremene tehnologije doživljavaju kao nešto dobro, one nisu dobre za djecu jer dijete treba da razvije svoju ličnost što može samo izlazeći napolje, igrom sa drugom djecom, vršnjacima, roditeljima i okruženjem, smatra Nektarios Stelakis, predsjednik OMEP-a (Svjetska organizacija za predškolsko obrazovanje) Evrope.\n"Za dijete je najvažnije da sjedi u krilu roditelja, da ga roditelj zagrli, a poslije da izađe napolje da se igra, dakle ono emocionalno i socijalno, dok je sve ostalo sekundarno", rekao je Stelakis.\nOn kaže da je značaj u kulturi porodice, gdje ističe primjer svoje porodice u kojoj se mnogo vremena provodi napolju, te se djeci ne naređuje da izađu napolje i igraju se, nego to urade oni svi zajedno.\nDanas prema djeci treba biti otvoren i iskren, kaže Stelakis, ali uz veliku dozu opreza, jer je današnji svijet previše okrutan. Dešavaju se strašne stvari koje djeci ne možemo da objasnimo, ne treba ih praviše izlagati, te ih na taj način zaštititi. On takođe naglašava da je djeci od velikog značaja pričati priče.\n"Važna je saradnja između roditelja i vaspitača u vaspitno-obrazovnom procesu, a nikako dominacija jednih nad drugima. Saradnja znači da smo na zajedničkom putu u različitim ulogama da doprinesemo dobro za našu djecu. Vaspitači i učitelji jasno znaju šta treba da rade i njihova uloga je jasna, te u to roditelj ne treba da se miješa, nego treba zajedno da sarađuju", kaže Stelakis.\nDodaje da su vaspitačima i učiteljima ministarstvo i obrazovna politika propisali šta treba da rade.\nIstakao je da dijete mora da se socijalizuje, da u društvu postoje određena pravila i ono ih mora prihvatati i odrastati s njima.\n"Za dijete nije dobro da odrasta kao car, da caruje i određuje roditeljima šta da rade, ali s druge strane ne treba ni da odrasta kao u armiji", rekao je Stelakis.\nOn kaže da je u Grčkoj veoma popularan pristup u odgoju djeci koji se zasniva na istraživanju, a ne podučavanju gotovih znanja.\nNaglasio je da je jako bitno da se razmisli o ulozi roditelja jer svi smatramo da je to najvažniji dio našeg života, ali da znamo biti ljuti kada dijete želi da mu se čita knjiga ili se s njim izađe napolje. Roditeljstvo ne treba da se doživljava kao "mali lopov koji stalno uzima vrijeme", već mu se treba posvetiti. Dodao je da su roditelji ranije mnogo teže odgajali djecu, jer nisu imali uslove koje imaju današnji roditelji.\nStelakis kaže da je u Banjaluci kako bi razmijenio ideje sa strukom i razgovarao o predškolstvu, da se sretne sa djecom, razgovara sa kolegama na Univerzitetu, kao i vaspitačima u predškolskim ustanovama, te da mu je veoma važno da razumije kontekst u kome se predškolsko vaspitanje i obrazovanje razvijaju u našoj zemlji.\n"Izuzetno je važno da imamo snažan dijalog sa svim akterima koji su zainteresovani za predškolsko vaspitanje i obrazovanje u vašem društvu sa porodicama, predškolskim vaspitačima, predstavnicima akademske zajednice i političarima. Ono što bi trebalo da bude dio tog dijaloga jeste da se izradi svojevrstan plan, koji bi odredio šta bi to trebalo da se uradi u narednom vremenu", rekao je Stelakis.\nKada je u pitanju predškolstvo, za njega je važno da se izdvoje dvije stvari, da se poštuje različita pozadina, odnosno poleđina djece onih koji učestvuju u predškolskom vaspitanju i obrazovanju, a druga je da se prioritet da djeci koja dolaze iz deprimirajućih sredina i marginalizovanoj djeci, te onoj djeci koja imaju manje mogućnosti.\n"Moramo da vodimo računa o potrebama porodice, koju moramo doživljavati kao partnera za poboljšavanje kvaliteta predškolskog vaspitanja i obrazovanja, a druga stvar je razmišljanje o radnoj snazi, odnosno vaspitačima", rekao je Stelakis.\nDodaje da vaspitači moraju biti izuzetno dobro obaviješteni, obrazovani, moraju dobro razumjeti predškolsko vaspitanje i obrazovanje. Istakao je da je Nacionalni korikulum RS kao knjiga jako dobar, te da kao takav mora biti primijenjen u praksi, odnosno da ga vaspitači moraju dobro razumjeti da bi te smjernice primijenili s djecom.\nProfesor dr Nektarios Stelakis zaposlen je na Univerzitetu u Patrasu (Grčka), Odjelu za obrazovne nauke i obrazovanje u ranom djetinjstvu. Predaje pismenost i prakse podučavanja u obrazovanju u ranom djetinjstvu. Završio je osnovni studij na Pedagoškoj akademiji u Solunu (1987) i na Odjelu za obrazovanje u ranom djetinjstvu na Univerzitetu u Patrasu (1997). Stekao je zvanje MA u razvoju govora na Univerzitetu u Eseksu, Engleska (1999). Doktorat je radio na Univerzitetu u Patrasu. Radio je kao učitelj u osnovnoj školi, a u periodu od 2005. do 2009. godine bio je predsjednik Nacionalnog komiteta Svjetske organizacije za predškolsko obrazovanje OMEP-a Grčke. Učestvovao je u brojnim skupovima širom svijeta i Evrope, koji su usmjereni ka predškolskom vaspitanju i obrazovanju.


ICMP ICMP welcomes the signing of cooperation agreement between Serbia and Montenegro\nICMP pozdravlja potpisivanje protokola između Srbije i Crne Gore o saradnji u procesu traženja nestalih osoba. Navedeni protokol su danas u Beogradu potpisali predsjednici komisija za traženje nestalih osoba Vlade Srbije i Vlade Crne Gore, Veljko Odalović i Dragan Đukanović. ICMP želi pohvaliti izuzetno konstruktivne odnose koje su na rješavanju pitanja nestalih osoba izgradile ove dvije vlade, ali i vlade drugih zemalja u regionu.\n„Vlade u regionu su iskazale političku volju da riješe problem nestalih osoba i mada je preostalo još mnogo da se uradi smatram da je važno istaći kako je preko 70% nestalih danas pronađeno i identifikovano. Ovo je jedinstveno dostignuće u postkonfliktnim situacijama za koje su jednako zaslužne komisije za nestale osobe u regionu i pomoć međunarodne zajednice. Zadovoljstvo mi je da kažem kako su i Crna Gora i Srbija nagovijestile da će potpisati i ICMP-evu međunarodnu deklaraciju o nestalim osobama“, izjavio je Adam Boys, direktor ICMP-ovog programa za Zapadni Balkan, koji je prisustvovao ceremoniji potpisivanja protokola.\nPo prestanku sukoba na prostoru bivše Jugoslavije broj nestalih osoba, za koje se pretpostavlja da nisu među živima, iznosio je 40.000. Od ovog broja sudbina oko 14.000 još uvijek nije rasvijetljena.\nU ovom regionu ICMP je prikupio krvne uzorke od 89.588 srodnika 29.143 nestale osobe. ICMP je analizirao 36.994 koštana uzorka uzeta sa posmrtnih uzoraka ekshumiranih iz grobnica. Zahvaljujući svojem procesu identifikacije zasnovanom na analizi DNK ICMP je pomogao u naučnoj i preciznoj identifikaciji 16.629 osoba nestalih u sukobima na bivšoj Jugoslaviji.\nMeđunarodna komisija za nestale osobe (ICMP) je osnovana na 1996. godine, nakon samita zemalja grupe G-7 održanog u francuskom gradu Lyonu. Njen glavni zadatak je da obezbijedi saradnju vlada na lociranju i identifikovanju osoba nestalih tokom oružanih sukoba ili kao rezultat kršenja ljudskih prava. Pored aktivnosti koje obavlja u zemljama nastalim nakon raspada Jugoslavije, ICMP aktivno sudjeluje u procesu pružanja pomoći vladama i drugim institucijama u raznim dijelovima svijeta.


"1 od 5 miliona" zahteva hitan sastanak sa rukovodstvom RTV - Novi Sad\n"1 od 5 miliona" zahteva hitan sastanak sa rukovodstvom RTV\n13:03:00 20.03.2019, Komentara: 0\nNovi Sad - Učesnici Građanskog protesta "1 od 5 miliona" u Novom Sadu zatražili su prijem kod rukovodstva "Radio-televizija Vojvodine" kako bi tom javnom medijskom servisu predali zahteve građana koji protestuju na ulicama gradova širom Vojvodine.\nHitan sastanak sa čelnicima RTV-a zatražen je pisanim putem i tokom jutra je predat na Pisarnici te javne medijske ustanove. Zahtevi građana se odnose na izveštavanje pokrajinskog javnog medijskog servisa o protestima koji već nekoliko meseci traju kako u Vojvodini tako i u drugim delovima Srbije.\nUčesnici protesta "1 od 5 miliona" podsećaju na obavezu javnog medijskog servisa da građane informiše "istinito, nepristrasno, potpuno i blagovremeno", kao što je i predviđeno Zakonom o javnim servisima.\nOni navode da je "Saopštenje kolegijuma generalnog direktora RTV-a", u kojem je, između ostalog, sadašnji program Radio-televizije Srbije označen kao "uzor profesionalnog medijskog stvaralaštva", pokazalo da rukovodstvo Radio-televizije Vojvodine uopšte ne razume svoje zakonske obaveze.\n"Takođe, ćutanje o skandaloznom istupu gradonačelnika Novog Sada Miloša Vučevića, u kojem je pozvao pristalice režima da se fizički obračunaju sa građanima koji protestuju, potvrdilo je da RTV danas radi u skladu sa interesima aktuelne vlasti, ali ne i interesima građana koji su bili i ostali jedini pravi vlasnici javnog medijskog servisa", saopšteno je iz Inicijative "1 od 5 miliona" u Novom Sadu.\nNovi protest građana zakazan je za petak, 22. marta u 18 sati, a građanima će se obratiti novosadski glumac Milorad Kapor i novinar Srđan Škoro.


Nemačka sve zaduženija - političari čekaju da vakcina odradi svoje, pa da svane - 19.04.2021, Sputnik Srbija\nSporije obnavljanje ekonomskog rasta Nemačke sigurno će uticati i na evrozonu, zbog mehanizma „spojenih sudova“ u kome se, kada jedan „trokira”, to neminovno... 19.04.2021, Sputnik Srbija\nanalize i mišljenja, komentari i analitika, nemačka, evropska unija (eu), ekonomija\n22:27 19.04.2021 (Osveženo: 00:55 26.08.2021)\n© AP Photo / Martin MeissnerPandemija virusa korona u Nemačkoj\n„To je više nego što propisuju pravila evrozone, ali ta pravila su i ovako suspendovana sasvim sigurno do kraja ove, a verovatno i sledeće godine. Naime, na nivou cele EU je dogovoreno da se suspenduje pravilo po kome javni dug ne bi smeo da pređe 60 odsto BDP-a, iz prostog razloga što se procenjuje da ukoliko se države sada ne zaduže, neće moći da spasu svoje privrede, kao i da ako sada ulože u privredu zaduživanjem kasnije će, kada prođe pandemija, to lakše moći da otplate“, objašnjava Radičević.\n„Međutim, u Nemačkoj ta pomoć privredi ne izgleda tako idealno kao što bi se moglo očekivati ako se pogleda stepen zaduživanja zemlje. U ovoj situaciji najviše su nastradali mali privrednici i procene su da će oko 25.000 malih privrednika otići u stečaj. Jedan od velikih razloga je ne samo to što državna pomoć nije dovoljna, već i to što ona izuzetno kasni, pa su, primera radi, ugostitelji nedavno primili nadoknade za novembar i tek sada popunjavaju formulare za januar. Cela procedura prijave za tu pomoć je toliko birokratska i komplikovana da mnogi odustaju od prijava i taj gnev, pre svega prema ministru ekonomije Peteru Altmajeru je sve veći, naročito među malim, ali i srednjim privrednicima koji su poprilično nezadovoljni jer smatraju da država spasava samo velike kompanije, a ovi srednji i mali – kako se ko snađe“, primećuje Radičević.\n„Jedan deo je bio usmeren na pokušaj da strane firme i strani vlasnici ne pokupuju najvrednije nemačke kompanije koje su u trenutku pandemije došle u finansijski ćorsokak i neke od velikih kompanija, uglavnom one iz avio-industrije, iskoristile su mogućnost da im država praktično „uđe“ u kapital, odnosno da otkupi deo akcija. Čini mi se da je najveći deo novca otišao upravo na to, da država privremeno kupi deo kompanija poput Lufthanze, da bi kada prođe kriza prodala natrag taj deo suvlasnicima tih kompanija“, objašnjava ovaj novinar.\n„Ta pomoć je bila izdašna na početku krize i ljudi su u martu, aprilu i maju prošle godine dobijali po tri hiljade evra, ali su sada, na primer, slobodni umetnici poput glumaca u jako teškoj situaciji, jer nakon te sume nisu dobili ništa od države, a ništa iz njihove branše nije radilo da bi mogli da zarade“, ukazuje Radičević.\n„Firme su višak radnika poslale na prinudne odmore, a država im isplaćuje dobar deo plate. Time država, sa jedne strane, drži pod kontrolom nezaposlenost i održava socijalni mir, a sa druge strane pomaže te kompanije da u trenutku kada budu imale veću proizvodnju radnike mogu odmah da vrate u pogone“, kaže Radičević.\n„Taj deo privrede nije mnogo pogođen i potražnja za novim automobilima polako počinje da se vraća u stare tokove. Prošle godine je, recimo, ovdašnji najveći proizvođač „Folksvagen“ ostvario rekordne profite, uprkos pandemiji i lokdaunima. Nemačka zarađuje na izvozu skupe i visokosofisticirane robe, a ta potražnja nije skroz pala, pa vidimo da se ljudi iz automobilske industrije ne „čupaju za kosu“, naročito jer sa merom subvencionisanja skraćenog radnog vremena uspevaju da budu podstaknuti od strane države iako im ta pomoć, zapravo, možda i nije potrebna. Dakle, najveći proizvođači nisu u tolikoj meri osetili negativne efekte cele situacije, pa kada se njihova proizvodnja i izvoz vrati na stare grane, samim tim će i nemačka ekonomija brzo stati na noge“, veruje naš sagovornik.\n„Nemačka je zato i prihvatila da se u ovom evropskom paketu pomoći Evropska unija zadužuje zajednički. To je Nemcima nekada bilo nezamislivo, a glavni razlog zašto su na to pristali je taj što će dobar deo tog novca otići u Španiju, Italiju, Francusku, Grčku, dakle u one zemlje koje su najveći kupci nemačke robe, jer kada se te zemlje oporave i počnu da kupuju nemačku robu i oporavak Nemačke je siguran“, kategoričan je Radičević.


"Zona Novog Optimizma" u Šapcu od 31. avgusta do 3. septembra (VIDEO) - Društvo - Dnevni list Danas\nPočetna » Društvo » „Zona Novog Optimizma“ u Šapcu od 31. avgusta do 3. septembra (VIDEO)\nDanas Online30.08.2020. 16:04\n„Naslov ‘covid 19 – pandemija laži’ sugeriše jedan kritički odnos prema pristupu gde je virus prvo proglašen ‘najsmešnijim na svetu’, da bi posle nekoliko nedelja postao toliko opasan da nam ‘ni sva groblja neće biti dovoljna’, a onda smo ga vrlo brzo nakon toga ‘pobedili’, iako se kasnije pokazalo da je to bilo daleko od istine. Netačne, senzacionalističke, antinaučne i proizvoljne izjave koje se menjaju iz dana u dan nisu jedini problem koji je mogao da zabrine gradjane i ukaže im da situacija nije pod kontrolom. Tu su i prikrivanja stvarnog stanja u zdravstvenim ustanovama u pogledu opremljenosti i kapaciteta, kao i ozbiljne sumnje da se manipuliše brojevima obolelih i preminulih od ove bolesti. O svemu ovome svoje mišljenje će izneti vrlo kompetetni sagovornici“, najavili su organizatori.\n„U sredu 2. septembra od 20 časova održaće se tribina pod nazivom Ekologija – zeleno i crno. Problemi zagadjenja i uništavanja životne sredine postaju sve značajniji na globalnom nivou, i ljudi su svesniji opasnosti koje takve prakse donose. Jedno od ključnih obeležja ponašanja, pre svega lokalnih vlasti u Srbiji, u poslednjih nekoliko godina, je potpuni nemar prema životnoj okolini i dopuštanje da se prirodni resursi uništavaju zarad privatnih interesa investitora“, stoji u saopštenju.\n„Takođe je primetno da upravo ove teme uspevaju da na lokalnom nivou mobilišu sve značajniji broj gradjana i aktivističkih organizacija, onih koji direktno osećaju posledice zagadjenja, ili su vezani za prirodne lokalitete u svojim sredinama koji su se našli na meti investitora i lokalnih moćnika. Jedan od učesnika biće i arhitekta Dragoljub Bakić, koji će dati poseban osvrt na katastrofalne posledice ‘investitorskog urbanizma’ u Beogradu, i to kroz poredjenje projekta ‘Beograd na vodi’, izuzetno štetnog po javni interes i životnu sredinu, i projekta Šabac na Savi’, usmerenog ka ostvarenju najvažnijih potreba ovog grada i njegovih stanovnika“, navodi se u saopštenju.\n„Na ovoj tribini govoriće se i o plagijatima, političkim pritiscima na profesore univerziteta, ali i uopšte o integritetu članova akademske zajednice danas i potrebi njihovog kritičkog stava prema aktuelnom stanju. O svemu tome će izmedju ostalih govoriti profesorka Univerziteta u Beogradu Biljana Stojković, ekonomistkinja i urednica portala Nova ekonomija Biljana Stepanović, Jelena Vasiljević sa Instituta za filozofiju i društvenu teoriju, profesor Filozofskog fakulteta Ognjen Radonjić, profesor Pravoslavnog bogoslovskog fakulteta u Beogradu Rodoljub Kubat kao i drugi relevantni sagovornici“, najavili su iz Novi organizatori.\nList DanasNovi OpštimizamŠabacZona Novog OptimizmaBeograd


Dačić: Sutra je istorijski dan za Srbiju - SandzakHaber.Net , Sandžačke Internet Novine !\nNaslovna Srbija Politika Dačić: Sutra je istorijski dan za Srbiju\nOd HaberNews - 20. Januara 2014. 0 51 Podeli na Fejsbuku\ntweet Predsednik Vlade Srbije Ivica Dačić izjavio je uoči sutrašnje prve međuvladine konferencije sa EU u Briselu da je ponosan što je jedan od retkih srpskih premijera koji može da se pohvali istorijskim rezultatom koji će buduće generacije pamtiti.\n“Sutra je za Srbiju istorijski dan jer prvi put možmo da kažemo da će se nešto desiti, a ne samo da ćemo nešto najavljivati”, kazao je Dačić.\nPremijer je podsetio da će osim njega, u srpskoj delegaciji biti i potpredsednik vlade Srbije Aleksandar Vučić, ministri Ivan Mrkić i Branko Ružić i glavni pregovarač Tanja Miščević, a da će ispred EU na sastanku biti šef grčke diplomatije i komesar za proširenje Štefan File.\n“Vlada Srbije je usvojila uvodnu izjavu koja će sutra biti predstavljena i taj dokument sadrži stav Srbije o pregovaračkom okviru EU i naš pogled na pregovarački tok i pozicije. On se tiče izgradnje koncepta društva ka kojem Srbija treba da ide, a EU je ne samo cilj već i sredstvo kojim ćemo da modernizujemo svoj sistem”, zaključio je Dačić.\ntweet Prethodni tekstZemljotres jačine 4,2 Rihtera potresao jug ItalijeSledeći tekstDevojčica (12) zatrudnela sa dečkom (17) sa kojim živi! HaberNews\tPOVEZANE OBJAVEVIŠE OD AUTORA


Zastoj u izvozu maline globalnog karaktera, rješenje u novim tržištima / Agrobiz.hr\nZastoj u izvozu maline globalnog karaktera, rješenje u novim tržištima\nAgrovijesti Piše: Tanjug/Agrobiz 10. ožujka 2017. u 08:53\nTrenutni zastoj u prodaji malina je globalnog karaktera, a ne samo na razini Srbije i srpsko Ministarstvo poljoprivrede radi na tome da proizvođačima i prerađivačima, odnosno hladnjačarima, pomogne da prevladaju taj problem, izjavio je u četvrtak Predrag Lučić iz srpskog resornog ministarstva.\nU tom smislu, Lučić je najavio da će u idućih sedam do 10 dana biti formirana Radna grupa u kojoj će biti predstavnici proizvođača, prerađivača, Privredne komore Srbije i Ministarstva, kako bi našli rješenje za ublažavanje problema.\nKako je dodao, problem je moguće ublažiti i prevladati traženjem novih tržišta i povezivanjem srpskih malinara sa velikim kompanijama koje se bave preradom.\nUkazao je da prethodnih mjesec dana poduzeto niz aktivnosti, među kojima je i posjeta Parizu, gdje su predstavnici ministarstva razgovarali sa njihovim menadžmentom kako bi osigurali izvoz srpske maline na parišku Veletržnicu, koja je najveća na svijetu.\n„Imali smo razgovore u Rusiji, Emiratima, a sve da bismo pomogli malinarima i svima koji se bave svježim i smrnutim voćem i povrćem kako bi pronašli nova tržišta”, rekao je Lučić za Tanjug.\nLučić je ponovio da je prioritetni cilj srpskog Ministarstva upravo ulaganje u prerađivačku industriju, pošto su maline vrlo značajan proizvod Srbije, kako njena proizvodnja, tako i izvoz.


Tamara na korak do vrha - Sportske vesti - Savremenisport.com\nNaslovna :: Sportske vesti ::\tTamara na korak do vrha\nTamara Kostić iz Vršca, ponos Srbije u ženskom paraglajdingu, ponovo je zablistala na terenu i osvojila najsjajnije odličje. Na poslednjem kolu svetskog paraglajding kupa u preciznom sletanju, koje se održalo proteklog vikenda (20-22.11) u Bugarskoj, potvrdila je odličnu ovogodišnju formu i takmičarsku sezonu završila sa zlatnom medaljom u ženskoj konkurenciji. Drugoplasirana takmičarka bila je Go Šu Fen iz Indonezije, dok je treće mesto zauzela Veronika Culkova iz Češke.\nTamara je u generalnom plasmanu svetskog kupa koji se tokom cele godine održavao u šest zemalja (Srbija, Malezija, Filipini, Nemačka, Kina i Bugarska), sezonu završila na odličnom drugom mestu, iako nije imala finansijska sredstva za odlazak na sva takmičenja.\nOvu pobedu posvećujem mom gradu Vršcu u kojem sam saznala za paraglajding, ušla u ovaj čarobni svet i sada u njemu postala šampion. Ovaj iako mali grad, u sebi čuva velike šampione koji imaju nesreću da se za njih ne zna, jer ih mediji bezrazložo zapostavljaju. Ali polako, biće povoda koji niko neće moći ignorisati, - izjavila je Tamara Kostić, jedna od naših najboljih ženskih pilota u istoriji.\nNa takmičenju u Bugarskoj gde se nadmetalo 56 pilota, naš najbolje plasirani pilot bio je Goran Đurković iz Vršca. Nakon šest serija i napete borbe do poslednjeg sletanja, on je osvojio devetu poziciju. U generalnom plasmanu svetskog kupa i konkurenciji od ukupno 290 pilota iz celog sveta, Goran je osvojio izuzetno visoku petu poziciju, dok je odmah iza njega po plasmanu bio i njegov sugrađanin Dragan Popov, koji je osvojio šesto mesto. U prvih deset najboljih pilota iz celog sveta, umešao se i novosađanin Dejan Valek, koji je osvojio desetu poziciju.\nU ekipnoj konkurenciji na takmičenju Bugarskoj, u kojoj se takmičilo 13 ekipa, na pobedničko postolje popeo se Goran Đurković sa ekipom „Best 4 nike“ . Sa braćom Jovanoski, Martinom i Borjanom iz Makedonije i Jakom Gorencom iz Slovenije, Goran je uspeo da osvojio prvo mesto. Ekipa „U-turn“ koju su sačinjavali isključivo piloti iz Srbije, osvojila je četvrtu poziciju.\nMeđu ostalim pilotima paraglajdera iz Srbije, koji se takmiče u ovom međunarodnom sistemu takmičenja, nalaze se i Ivan Pavlov iz Kanjiže i Slobodan Maletić iz Surčina koji su osvojili 24. i 25. poziciju na kraju sezone. Među srpskim pilotima nalazi se još jedna dama, Milica Marinković iz Beograda, koja trenutno zauzima 28. poziciju.\nDatum: 24.11.2015. Autor: Dušan Arsević\n+ Skokovi u finalu Svetskog prvenstva u...\n+ Padobranci odlični u Dubaiju


Vozač motora star oko 40 godina, iz Beograda, teško je povređen u noći nedelje na ponedeljak u Klenku. Hitna pomoć je povređenog čoveka prevezla u Urgentni centar, odakle je transportovan u Beograd sa teškim povredama glave.\nKako nezvanično saznajemo, motorista se vraćao kući sa slave moto kluba u Šapcu. Kontrolu nad motorom izgubio je izlazeći iz krivine u blizini restorana “Šumar” i pri tom je sleteo sa puta. Uprkos kompletnoj zaštitnoj opremi, zadobio je teške povrede. Najverovatni je uzrok nezgode neprilagođena brzina.\nOve godine je povećan broj saobraćajnih nezgoda u kojima učestvuju motori. Broj poginulih na dvotočkašima već je premašio statistiku za prethodne cele godine. Motoristi najčešće nisu sami krivi, nego stradaju zbog toga što drugi učesnici u saobraćaju ne obraćaju pažnju na njih. Ipak, tu je i njihova prebrza vožnja, nekorišćene zaštitne opreme i nedovoljno iskustva i godina za vožnji jakih mašina.


Postoperativni kućni oporavak i nega starijeg lica | Agencija NANA\nPostoperativni kućni oporavak podrazumeva negu koja sledi nakon hirurške procedure. Počinje još u bolnici, ali u najvećem broju slučajeva odnosi se i na određeni vremenski period proveden kod kuće koji zahteva odgovarajući tretman i negu. Nakon što se završi operativni zahvat, pacijentima je potrebno neko vreme kako bi se vratili u normalan životni tok i počeli samostalno da obavljaju svakodnevne obaveze. Od ogromne je važnosti za pacijenta i može uticati na opšte zdravstveno stanje i život starijeg lica. Zato se postavlja pitanje kako treba da izgleda postoperativni oporavak, kako na adekvatan način pružiti pomoć koja je neophodna kako bi oporavak bio potpun i kako pružiti starijem licu negu koja mu je neophodna. U ovom tekst daćemo vam smernice na koje treba obratiti pažnju, par saveta koji vam mogu olakšati i ubrzati korake kako biste svojim najstarijim članovima porodice uspeli da date podršku koja im je neophodna.\nSvaki slučaj je drugačiji\nSvaki čovek je drugačiji i od celokupnog zdravstvenog stanja pacijenta zavisiće brzina i učinak oporavka. Iako je uvek dobro raspitati se i saslušati savete, vodite se pre svega uputima datim od strane lekara koji je lečio starije lice. Samo doktor i stručno lice koje je od početka upoznato sa stanjem pacijenta može dati odgovarajuće smernice i adekvatne korake za brz i uspešan oporavak. Nemojte koristiti lekove koji ne stoje na prepisanom receptu i nemojte menjati raspored terapije. Samo u saradnji sa nadležnim licem, konsultujte se o svim promenama i na osnovu njihovih preporuka prilagođavajte postoprativnu kućnu negu kako bi oporavak starijeg lica bio maksimalan.\nPre nego što se starije lice vrati u svoj dom i pre nego što krene postoperativni kućni oporavak, potrebno je da prilagodite prostor i pomognete starijem licu da se oseća što sigurnije i što udobnije. Na primer, ukoliko starije lice živi u kući, a spavaća soba mu je na drugom spratu, dok se potpuno ne oporavi, premestite krevet i adaptirajte prostor na nižem spratu kako bi mu bilo olakšano kretanje i kako bi se smanjila mogućnost povrede. Nabavite potrebna pomagala i osigurajte prostor tako da pacijent može samostalno da se kreće po prostoru i oseća se što komfornije.\nObezbedite dodatnu pomoć\nPostoperativni kućni oporavak ponekad zahteva dodatnu pomoć u vidu angažovanje porodice ili stručne pomoći. Ukoliko niste u mogućnosti da zbog posla, svoje porodice ili života u drugoj zemlji omogućite podršku koja je potrebna vašem najstarijem članu porodice, potrebno je angažovati dodatnu pomoć u vidu medicinskog osoblja, negovateljice ili gerontodomaćice koje će senioru pružiti adekvatnu negu. U zavisnosti od težine i ozbiljnosti zdravstvenog stanja pacijenta, zavisiće i vrsta stručne pomoći koju je neophodno obezbediti. Kako biste se dodatno raspitali i dobili sve potrebne informacije o ovim vidovima pomoći možete pozvati stručno osoblje u Agenciji NANA i raspitati se o svim opcijama koje imate.\nPostoperativni oporavak ne mora nužno da znači da će starije lice biti vezano za krevet i nepokretno ili da će proces oporavka biti dug, ponekad je vremenski oporavak jako kratak i senior se u kratkom roku vrati normalnom životu. Svaka promena koja se desi, obavestite na vreme svog lekara kako bi mogao da se prati proces oporavka i kako bi se na vreme reagovalo i vršilo prilagođavanje i menjanje terapije. U ovom periodu nije bitno akcenat staviti samo na to da se ispoštuje procedura uzimanja lekova i pukog praćenja instrukcija doktora, u ovom periodu i narednom treba pažnju prebaciti na celokupan život i njegov kvalitet. Treba prilagoditi ishranu tako da se obezbedi redovan unos potrebnih vitamina i minerala kako bi jačao imuni sistem, potrebno je piti vodu jer je neophodno hidrirati telo i čistiti organizam jer pri konzumiranju lekova određeni broj toksina se ispušta koji šteti želudcu, jetri i bubrezima. Kada se stvore uslovi, neophodno je da starije lice počne da ustaje i samostalno da se kreće jer se na taj način podstiče motivacija, pozitivan stav i volja za što brži oporavak.


Osetite prazničnu čaroliju u Opatiji - Novosti - Turistički svet\nOsetite prazničnu čaroliju u Opatiji\nMuzički nastupi i prigodne hologramske projekcije osvojile su Umetnički paviljon Juraj Šporer i gradske parkove, Letnja pozornica postala je zimska pozornica sa klizalištem i mesto za druženje uz čaj i kuvano vino, a Deda Mraz se vratio u Park prirode Učka, a stigao je i do pravog Grada Deda Mraza u hotelu Četiri opatijska cveta. Doček Nove godine biće organizovan na gradskom trgu, gde će nastupiti Neno Belan & Fiumens i Mauro Staraj & La Banda.\nBožićna bajka u Parku prirode Učka održaće se od 16. do 18. decembra, a tokom tri dana u posebno uređenoj kućici Deda Mraz će primati decu kako bi saslušao njihove želje i darivao ih slatkišima. Nedelja, 18. decembar, doneće još dva atraktivna događaja - prvi Santa Claus Run Up, trku od Opatije do Veprinca i nazad, te svečani koncert Opatijskog kamernog orkestra u hotelu Royal, a petak - 23. decembra, hologramski koncert Majkla Džeksona.\nU organizaciji Milenij hotela, mališane u subotu, 17. decembra, očekuje Diznijeva dečja predstava "Lepotica i zver", dok će se sutradan održati tradicionalni Doručak sa Deda Mrazom, nakon čega sledi predstava "Božićna olovka Hoki Poki".\nOproštaj od stare i ulazak u Novu godinu proslaviće se 31. decembra na brojnim lokacijama u gradu, kao i uz dvostruki program na otvorenom. Uz klizalište, koje će ostati otvoreno do 15. januara, slaviće se od 22h uz nastup benda i DJ-a, a u isto vreme započeće doček Nove godine na trgu gde nastupaju Mauro Staraj & La Banda, te Nino Belan & Fiumens.\nDan kasnije, 1. januara, tačno u podne na terasi hotela Kvarner zdravicom će srećne praznike uz čašu šampanjca svim posetiocima Opatije poželeti gradonačelnik Ivo Dujmić sa saradnicima, a adventski program će se nastaviti sve do 15. januara.


Žuti prsluci - Blic Online\nFrancusko ministarstvo unutrašnjih poslova saopštilo je da je danas broj učesnika protesta protiv penzione reforme koji organizuju sindikati više nego prepolovljen u odnosu na prošlu nedelju.\nFrancuska policija upotrebila je večeras suzavac protiv "žutih prsluka" u Parizu. Demonstranti, većinom mladi u crnoj odeći i sa maskama, gađali su policiju kamenjem i probili kordone i barijere na putu za centar Pompidu.\nPristalice "Žutih prsluka" održaće danas proteste, 59. vikend zaredom, a u centru Pariza udružiće snage sa sindikatima kako bi osudili reformu penzionog sistema.\nFrancuska policija upotrebila je juče suzavac i vodeni top da bi rasterala demonstrante koji su se okupili u Parizu na prvu godišnjicu početka antivladinih protesta pokreta Žuti prsluci, a policija je objavila da su 124 osobe privedene na saslušanje, dok je 78 u pritvoru.\nPolicija u Parizu zabranila je okupljanja pristalica žutih prsluka zbog žestokih sukoba demonstranata i pripadnika organa reda, saopštila je danas gradska uprava.\nHAOS U MONPELJEU Žuti prsluci ponovo izašli na ulice, zapaljeno jedno policijsko vozilo (VIDEO)\nPolicija je upotrebila suzavac tokom današnjeg antivladinog protesta Žutih prsluka u Monpeljeu, gde su demonstanti zapalili policijsko vozilo.\nSUZAVAC NA DEMONSTRANTE Novi protesti "Žutih prsluka" u Parizu, uhapšeno oko 150 ljudi\nFrancuska policija upotrebila je danas suzavac kako bi rasterala demonstrante na Jelisejskim poljima, koji su se okupili nekoliko sati nakon što je održana parada povodom Dana Bastilje, kojoj je prisustvovao i predsednik Emanuel Makron.\nPONOVO NA ULICAMA “Žuti prsluci” masovno na ulicama, protestuju 35. vikend zaredom\n"Žuti prsluci" izašli su danas ponovo na ulice Pariza 35. vikend zaredom u znak protesta zbog politike francuskih vlasti. Prema zvaničnim podacima, više od 6.000 demonstranata izašlo je danas na ulice širom Francuske.\nPripadnici francuske policije upotrebili su suzavac da bi rasterali demonstrante u Parizu na 33. uzastopnim protestima žutih prsluka.\nU francuskim gradovima Dižon i Dransi danas su zabeleženi manji sukobi demonstranata i policije tokom protesta žutih prsluka.\nNEREDI U MONPELJEU Žuti prsluci ponovo na ulicama Francuske\nDva policajca su povređena tokom protesta "žutih prsluka" u Monpeljeu, gde se okupilo oko 2.000 ljudi.\nPristalice "Žutih prsluka" danas su se u Briselu sukobile sa policijom koja je upotrijebila suzavac, javlja "Juronjuz".\nNajmanji broj pristalica pokreta "Žuti prsluci" od početka protesta pre 28 nedelja okupio se danas na ulicama gradova širom Francuske, saopštilo je francusko Ministarstvo unutrašnjih poslova, a demostracije su prošle mirno, bez incidenata.


BRAZIL 50 DANA BEZ MINISTRA ZDRAVLJA Nova kriza u zemlji sa preko 1,5 miliona obolelih\nFoto: SEBASTIAO MOREIRA / EPA;\nBrazil je obeležio 50 dana bez zvaničnog ministra zdravlja, dok je u zemlji registrovano više od 1,5 miliona slučajeva korona virusa.\nTu poziciju privremeno obavlja general Eduardo Pacuelo koji nema prethodno medicinsko iskustvo, s obzirom da je poslednji ministar zdravlja Nelson Teih podneo ostavku 15. maja.\nFoto: Joedson Alves / EPA;\nTeih, koji je proveo manje od mesec dana na vlasti, napustio je tu poziciju nakon kritike predsednika Žaira Bolsonara da je "previše plašljiv za ponovno otvaranje ekonomije i da se založi za upotrebu hlorokina". Teih, međutim, nije naveo razlog svoje ostavke, a njegovog prethodnika Luiza Mandetu, Bolsonaro je otpustio.\nBolsonaro, koji često prkosi smernicama za socijalno distanciranje koje preporučuje većina zdravstvenih stručnjaka i odbacuje virus kao "mali grip", kritikovan je da je umanjio ozbiljnost epidemije.\nPod privremenom komandom Pacuela, više od 20 strateških položaja u Ministarstvu zamenjeno je vojnim osobljem. Ipak, najveća kritika protiv njega usledila je kada je, prateći naredbe Bolsonara i želju da se smanje negativne posledice velikog broja smrtnih slučajeva, promenio format prezentacije podataka.\nNakon snažnog domaćeg i međunarodnog pritiska, Vrhovni savezni sud Brazila presudio je da se podaci moraju objavljivati kao i do sada.\nOBOREN GLOBALNI REKORD U jednom danu prijavljeno 212.326 slučajeva korone širom sveta, alarmantno na jugu Amerike\nSa više od 1,5 miliona potvrđenih slučajeva i najmanje 63.174 smrtnih slučajeva, Brazil ima drugi najveći broj zaraženih i umrlih na globalnom nivou posle SAD.\nU Brazilu 20.000 zaraženih i 632 preminula za poslednja 24 časa\nU Brazilu za jedan dan 11.385 novih slučajeva zaraze i 749 umrlih\nU Brazilu prva ŽRTVA korona virusa, predsednik se DRUGI PUT testirao\nU Brazilu VIŠE OD MILION zaraženih i skoro 50.000 mrtvih, u Indiji REKORDAN BROJ novoobolelih\nOLUJNO NEVREME U HRVATSKOJ Padao grad veličine oraha, vetar nosio krovove, PIJAVICA u Umagu rušila stabla (VIDEO)\nSukob Kine i Amerike opasno podseća na sukob pred Prvi svetski rat i ISKRU ZAPALJENU U BOSNI. Ponoviti grešku danas bilo bi KOBNO\nNemački mediji o "BALKANSKOJ KORONA-RUTI": Porodica iz Dortmunda donela koronu sa ODMORA U SRBIJI\nEVROPA SE TOPI Nakon REKORDNIH temperatura i oluja tokom vikenda, sledi nova PAKLENA NEDELJA (FOTO)\nVećinu Evrope zahvatio je kako piše BBC “mini talas vrućine” od petka, a države poput Velike Britanije, Španije i Francuske zabeležile su bezmalo rekordne temperature. Nakon zahlađenja koje je donela oluja tokom vikenda u nekim delovima Evrope, ponovo je stigla vrela nedelja.\nBEKSTVO IZ ŠPANIJE Bivši kralj Huan Karlos (82) odlazi u inostranstvo zbog FINANSIJSKOG SKANDALA\nBivši kralj Španije Huan Karlos Prvi obavestio je svog sina, kralja Felipea Šestog, da će napustiti tu zemlju i živeti u nekoj drugoj državi, nakon što su se proteklih nedelja protiv njega pojavile optužbe za korupciju.\nSRBIJA I DALJE NA "CRNOJ LISTI" Crna Gora otvara granice za Ruse i Azerbejdžance, odložena odluka o državama u regionu\nCrnogorsko Nacionalno koordinaciono telo za zarazne bolesti (NKT) odlučilo je da otvori granice za državljane Rusije i Azerbejdžana.\nIsplivala TAJNA DOKUMENTA o Černobilju i istina je DALEKO GORA nego što smo pretpostavljali: Likvidatore pustili da sami brinu o sebi, a raseljeni građani trpeli mobing\nDa li ste se ikada zapitali šta se sve može dogoditi u 36 sekundi? Sudeći prema nedavno prevedenim tajnim dokumentima, sudbina Sovjetskog Saveza i ostatka sveta odlučena je u 36 sekundi 1986. godine.\nNetrpeljivost između Kine i Sjedinjenih Američkih Država već je bila “na nivou” početkom godine, a situacija se od tada samo zaoštrava. Dok se dve sile prepucavaju oko toga ko je kriv za pandemiju korona virusa, zatvaraju svoje konzulate, eskaliraju trgovinski rat, plove jedna drugoj u inat Južnim kineskim morem i razmenjuju uvrede, izgleda da njihov put vodi ka još više sukoba.\nOlujno nevreme zahvatilo je danas popodne Istru, i to najpre zapadnu obalu poluostrva.\nSirijska protivvazdušna odbrana presrela je večeras ''neprijateljske mete'' koje su letele prema jugozapadnom delu Damaska, javili su sirijski državni mediji.\nKORISTILI LAŽNA DOKUMENTA Grčka policija uhapsila 80 stranih državljana\nU roku od sedam dana na međunarodnom aerodromu "Nikos Kazancakis" u Iraklionu na Kritu, uhapšeno je osamdeset stranih državljana zbog korišćenja lažnih dokumenata, saopštile su grčke vlasti.\nTramp prvi put kritikovao savetnicu Bele kuće za borbu protiv korona virusa: Situacija u zemlji je vrlo dobra, OTVORITE ŠKOLE\nAmerički predsednik Donald Tramp danas je, prvi put, kritikovao savetnicu Bele kuće za borbu protiv korona virusa Debru Birks, nakon što je upozorila da je pandemija korona virusa "izuzetno rasprostranjena" u SAD.\n"TO GA IZLUĐUJE": Trampova bratanica u knjizi otkriva šta predsednik SAD ima protiv ANGELE MERKEL\nU sada već poznatoj knjizi “Previše i nikad dovoljno – kako su moji rođaci stvorili najopasnijeg čoveka na svetu” bratanica američkog predsednika Donalda Trampa žestoko se obračunava sa stricem.\n"NEPRIHVATLJIVO PONAŠANJE DEMONSTRANATA" Nemačke vlasti kritikovale okupljanje više hiljada ljudi tokom vikenda u Berlinu\nNemačke vlasti kritikovale su okupljanje više hiljada ljudi tokom vikenda u Berlinu na protestima protiv zabrana uvedenih radi sprečavanja širenja virusa korona.\nŠOK SNIMAK KRUŽI MAKARSKOM Obezbeđenje ispred kluba MUČKI PRETUKLO dvojicu muškaraca\nRedari kluba Makarana u Makarskoj su u noći između subote na nedelju pretukli dvojicu muškaraca nedaleko od ulaza u klub koji se nalazi na gradskoj plaži, a snimak premlaćivanja proširio se Makarskom.\nSAUDIJSKI KRALJ U BOLNICI Salman hospitalizovan zbog upale žučne kese\nVladar Saudijske Arabije, 84-godišnji kralj Salman bin Abdulaziz, primljen je u bolnicu u Rijadu zbog upale žučne kese, saopštila je danas državna agencija SPA.\nNorveška ZABRANILA ISKRCAVANJE svih prekookeanskih brodova sa više od 100 putnika\nNorveška je zabranila iskrcavanje svih prekookeanskih brodova sa više od stotinu putnika u svojim lukama nakon pojave virusa korona krajem prošle sedmice na brodu sa kojeg su ljudi izašli u luku Tromzo.\nU Francuskoj peti dan zaredom broj novozaraženih PREMAŠIO 1.000\nU Francuskoj je u protekla tri dana zabeleženo 3.376 novozaraženih od korona virusa, saopštili su danas francuski zdavstveni zvaničnici.\n„Balkanska korona ruta“ – „Porodica iz Dortmunda donela koronu sa odmora u Srbiji“ – „Iz ovih zemalja virus dolazi kod nas“… To su neki od naslova u nemačkoj štampi. Pa da li zaista „virus u Nemačku dolazi sa Balkana“, pita se "Dojče vele".\nZbog konflikta koji bukti Putin i Erdogan na korak da postanu NEPRIJATELJI: To će se samo jednom od njih OBITI O GLAVU\nNajsmrtonosnije borbe poslednjih godina između Azerbejdžana i Jermenije prete da postanu novo žarište sve većeg suparništva između Rusije i Turske, budući da tobožnji partneri najavljuju podršku suprotstavljenim stranama u strateški značajnom i nestabilnom području.\nZAVRĆE SLAVINU U vreme najvećih vrućina milionima ljudi preti žeđ i glad, a iza svega se krije ERDOGANOVA ŽELJA ZA MOĆI\nGrađanski rat, korona virus, kolaps privrede i glad – ljudi u Siriji pate, a posmatrači kažu da im preti još jedan problem: nestašica vode. Krivac za ovo poslednje je Turska.\nDržave se spremaju za geopolitičke igre kakve SVET NIJE VIDEO: Tajni sporazumi, dupli ugovori i pretnje zabranom izvoza - KO ĆE PRVI DOBITI VAKCINU?\nКo će prvo dobiti vakcinu protiv korona virusa? Iako sa svih strana čujemo izjave političkih i zdravstvenih autoriteta kako će raspodela po zemljama biti fer, surova činjenica je da će to odrediti novac i geopolitika.\nEPILOG JEDNOG OD NAJVEĆIH SKANDALA Bivši premijer Malezije ide u zatvor jer je UKRAO MILIJARDE\nBivši malezijski premijer Nadžib Razak proglašen je krivim za svih sedam optužnica za korupciju na prvom suđenju povezanom sa višemilionskim skandalom u državnom fondu 1MDB.\nSrbija i Republika Srpska danas u Rači obeležavaju 25 GODINA od etničkog čišćenja Srba u akciji "Oluja"


Povodom 20. maja, Svetskog dana pčela: Kako izgleda biti pčela? – Mreža za izgradnju mira\nKomunikacija koja se odvija između pčela veoma je složena, i do danas nije u potpunosti shvaćena. Sastoji se iz čitavog niza modela ponašanja koji se odigravaju u košnici i van nje. Jednu od najvažnijih karika u ovom lancu informacija predstavlja plesni jezik koga je otkrio Karl fon Friš, a koji je vremenom postao jedan od najintenzivnije proučavanih oblika komunikacije među životinjama\nNaše ideje i misli nisu ogledalo sveta izvan nas, već se svet zapravo „povinuje“ našim saznajnim moćima.\nPiše: Ivan Umeljić (Centar za promociju nauke) za Danas\nOvo bi u najkraćem bilo stanovište koje je krajem 18. veka u svom najpoznatijem delu Kritika čistog uma izneo slavni nemački filozof Imanuel Kant. Ideja da je celokupna realnost prožeta našim saznajnim moćima, te da svet kakav on realno jeste jednostavno nikada ne možemo spoznati, inspirisala je mnoge filozofe i naučnike, između ostalih i nemačkog biologa i mistika Jakoba fon Uekskula (Jakob von Uexkull).\nO „svetu“ se ne može govoriti kao o objektivnoj činjenici, kao o realnosti nezavisnoj od našeg subjektivnog iskustva, pošto svaki organizam „kreira“ svoje sopstveno okruženje, a okruženja ima onoliko koliko ima i različitih organizama, pa Uekskul zaključuje da pretpostavka da je ljudska percepcija sveta jedina ispravna, zapravo „greška pothranjena verovanjem u postojanje jednog jedinog sveta, u kojem su sva ostala živa stvorenja smeštena“.\nKako bi potkrepio ovakvu tvrdnju, u svojim delima često se pozivao na primere na koje je nailazio u tokom istraživanja, kao što je tobožnji „objektivni“ opis livade ili nekog drveta. U jednom, Uekskul napominje da čak i nešto naizgled tako jednostavno kao što je cvet, može za čoveka da bude ukras, za nekog insekta cevčica puna slatkog nektara, za mrava staza preko koje treba preći ili, naprosto, izvor hrane za kravu.\nSa primera jednog jedinog cveta, veoma je lako videti kako se neko stablo, koralni greben, zemljište ili, još šire – livada, šuma ili okean sastoje se pre od mnoštva raznovrsnih svetova nego što predstavljaju jedan jedinstveni „stvarni svet“. Sa svakim organizmom nastaje novi svet, koga Uekskul označava pojmom Umwelt (unutrašnji svet), i poredi ga sa mehurom sapunice.\nUmwelt okružuje svaki živi organizam i ograničava njegov životni prostor, on je „kao mehur sapunice koji predstavlja granicu konačnosti za neko živo biće, a samim tim i granice njegovog sveta“. Umwelt je celokupan univerzum unutar koga su sve stvari značajne i smislene za neki organizam, a izvan koga je sve ostalo nepostojeće i „skriveno u beskonačnosti“.\nOmiljeni primer ovog nemačkog biologa bio je opis unutrašnjeg sveta krpelja (Ixodes rhitinis). Gotovo sve iz spoljašnjeg sveta koji okružuje ženku krpelja beznačajan je za nju: mesečina, vremenske prilike, ptice, buka ili senke, naprosto, ništa od toga je se ne tiče.\nOve stvari mogu pripadati Umwelt-u nekog drugog, susednog organizma koji živi u blizini krpelja, ali, same po sebi, nemaju nikakav značaj za njega. Ono što dotiče krpelja, jeste čulna percepcija toplote i znoja toplokrvnih životinja kojima se ženka hrani, gde polaže jaja i gde konačno umire.\nStvarnost po pčelama\nČulni svet pčela izvanredno je prilagođen signalima koje proizvode cvetovi. Svojim jarkim bojama izdvajaju se iz šuma i zelenih listova, a pčele mogu opaziti ove boje. Cvetovi mirišu, a pčele imaju veoma razvijeno čulo mirisa.\nOva zavodljiva komunikacija između insekata i biljaka započela je pre više od 100 miliona godina, i intenzivirala se nekih 40 miliona godina kasnije, u doba kenozoika, kada su cvetnice počele da prevladavaju među vegetacijom na Zemlji: biljne vrste su tada počele da „sklapaju partnerstvo“ sa odgovarajućim insektima. Milioni godina koevolucije „naštimovali“ su ove odnose između biljaka i njihovih oprašivača.\nOblici i boje cvetova, njihovi mirisi, pozicija na stabljici i dnevne doze nektara koje izlučuju precizno su podešeni da privuku oprašivače. Ovi „specijalisti“, bilo da se radi o pčelama, bumbarima, mušicama ili nekoj drugoj grupi insekata, prilagodili su se da odgovore na određene vrste cvetova.\nSa izuzetkom sluha koji je kod pčela veoma slabo razvijen, one, u većoj ili manjoj meri, koriste gotovo sve ostale tehnike kao i mi, plus nekoliko dodatnih, a u mnogim slučajevima njihova čula su znatno razvijenija ili, barem, drugačija od naših.\nNa primer, one ne mogu videtu fokusiranu vizuelnu sliku u tri dimenzije kao što to možemo mi, već vide svet dvodimenzionalno, ali mnogo bolje detektuju pokrete, koje „razlažu usporeno“, poput mušica (zbog čega ih je veoma teško uloviti, jer mogu da „predvide“ naše namere).\nPčele mogu opaziti delove spektra koje mi ne možemo. Mnogi cvetovi imaju, za nas nevidljive, ultraljubičaste šare koje pčele koriste kao vodič prema nektaru, dok su, s druge strane, (nama) crveni cvetovi pčelama crni ili sivi (mada se ne slažu baš svi sa ovakvim stanovištem).\nOči pčela sadrže tri tipa receptora za boje, sa maksimalnom osetljivošću za ultraljubičaste, plave i zelene domene spektra, a njihova izuzetna sposobnost opažanja boja optimalno je prilagođena izgledu cvetova. Međutim, to nije sve, jer pčele – kada lete – ne vide svet u boji. Prema jednoj školi mišljenja, tada im sve izgleda crno-belo, a prema drugoj zeleno-belo.\nČulo mirisa pčela mnogo je razvijenije od našeg, pa su u skorije vreme počele da se koriste za otkrivanje eksploziva i droge. Pčele su osetljive na zemljino magnetno polje, na koje mi nismo i mogu opaziti šare polarizovane svetlosti i na taj način, u svakom trenutku, utvrditi položaj Sunca. Ove dve osobine od presudne su važnosti za izvođenje „plesova“, o kojima će u nastavku biti nešto više reči.\nTokom „orijentacionih letova“, koji traju svega nekoliko minuta, pčele na kratko napuštaju svoje gnezdo leteći u različitim pravcima, „mapirajući“ poziciju košnice u odnosu na okruženje: položaj Sunca, reljef i karakteristične orijentire, poput stabala, grmova i ostalih upadljivih pojava u okruženju. Kako bi pomogle mlađim pčelama da se vrate u gnezdo, starije pčele obično „stoje“ na ulazu sa otvorenom Nasonovljevom žlezdom iz koje ispuštaju i krilima raspršuju karakterističan miris geraniol.\nRelativno mali deo starijih pčela obavlja posao izviđanja tragajući po poljima za novim cvetovima, da bi one koji su privukli pažnju izvidnica, nakon samo nekoliko minuta, najviše pola časa, počeo da posećuje sve veći broj pčela koji se u tolikoj meri brzo uvećava da je isključena mogućnost da je svaka pčela sama pronašla lokaciju bogatu cvećem. U stvari, novopridošle pčele bile su informisane od strane izvidnica o otkriću lokacije i „obučene“ da im pomognu u sakupljanju nektara i polena.\nKoreografija u košnici\nU nekom trenutku u poslednjih 60 miliona godina medonosne pčele došle su do dva veoma značajna „otkrića“. Prvo su uspele da svedu sadržaj vode u nektaru na 18 odsto i da ga tako obrađenog presvuku tankim slojem voska, što je omogućilo pčelinjoj zajednici da obezbedi energiju za hladne zimske dane i hranu za leglo tokom ranog proleća, kada nektara još uvek nema u prirodi, ili ga ima, ali u nedovoljnim količinama.\nDrugo, neprocenjivo dostignuće pčela je što su naučile da komuniciraju putem plesova i da tako koordiniraju i koncentrišu sakupljanje neophodnih materija iz prirode sa maksimalnom efikasnošću! I sve to koristeći mozak veličine susama!\nKomunikacija koja se odvija između pčela veoma je složena, i do danas nije u potpunosti shvaćena. Sastoji se iz čitavog niza modela ponašanja koji se odigravaju u košnici i van nje. Jednu od najvažnijih karika u ovom lancu informacija predstavlja plesni jezik koga je otkrio Karl fon Friš, a koji je vremenom postao jedan od najintenzivnije proučavanih oblika komunikacije među životinjama.\nPčela koja je, recimo, otkrila rascvetalo stablo višnje vratiće se u gnezdo zajedno sa određenom količinom nektara, koga će predati pčelama koje su zadužene za prihvatanje zaliha, a zatim opet napustiti košnicu i vratiti se istom stablu. Sve ovo ponavlja se nekoliko puta, i svaki put sve brže i brže, zbog toga što svakog narednog puta sakupljačica stiže do odredišta sve kraćim putem. Jednom kada bude pronašla najkraći put, što će se dogoditi, otprilike, nakon desetak letova, pčela sakupljačica počeće da „pleše“.\nŠto se lokacija sa hranom nalazi na udaljenijoj lokaciji, ukazivanje na tačnu poziciju biće od veće pomoći, pošto je za njeno pronalaženje potrebno utrošiti znatno više vremena. Pčele teže da pridobiju pomoć ostalih ukućanki pružajući im informaciju putem njihajućeg plesa. U ovom plesu mogu da se uoče detalji putanje koja vodi od košnice do lokacije sa hranom.\nNjihajući ples dobio je ime po segmentu plesnog ponašanja kada pčela stojeći na saću njiše (ili trese) svoje telo s jedne na drugu stranu, u proseku 15 puta u sekundi. Ona zatim opisuje krug i vraća se u početnu poziciju iz koje je započela njihanje, koje se ponavlja još jednom, da bi pčela ponovo prešla pun krug, ali sada u suprotnom smeru, tako da ove dve putanje posmatrane zajedno neodoljivo podsećaju na broj osam (8). Ceo plesni ciklus traje samo nekoliko sekundi, a odvija se u zoni prečnika 2-5cm.\nŠta je cilj ovakvog ponašanja? Da bismo odgovorili na ovo pitanje, hajde prvo da vidimo kako bismo mi nekome pomogli da najkraćim putem stigne do odredišta. Kada nekome objašnjavate kako da stigne do određene lokacije to izgleda otprilike ovako: idi 100 m pravo ovom ulicom do zgrade x, tu skreni levo i idi pravo do druge raskrsnice, tu skreni desno i idi pravo 50 m do restorana y.\nOvakav složeni skup znakova navođenja za nas ne predstavlja problem, ali daleko prevazilazi mogućnosti pčela koje imaju vrlo mali mozak. S druge strane, ovoliko složen skup znakova pčelama nije ni potreban, jer one, za razliku od nas, mogu da lete pravolinijski. U njihovom slučaju, najkraći mogući put može biti opisan pomoću ukazivanja na samo jedan smer koji vodi direktno do cilja, a ukazivanjem na dužinu puta, može se objasniti koliko je cilj udaljen.\nNakon bezbroj sati pažljivog posmatranja njihajućih plesova, Karl fon Friš je uočio da se ugao pod kojim pčele izvode ples menjao tokom čitavog dana iako su posećivale istu lokaciju sa hranom. Pored promene ugla pod kojim se ples izvodi, jedina stvar koja se menja jeste relativni položaj Sunca na nebu.\nTokom svog leta, pčele pomoću svojih složenih očiju uočavaju poziciju Sunca koju po dolasku na plesni podijum „prevode“ u smer sile gravitacije, tako da trenutni pravac u kome se Sunce nalazi predstavlja vertikalnu osu, koja zaklapa određeni ugao sa pravcem u kojem se nalazi lokacija sa hranom. Ugao pod kojim plesačica izvodi njihajući ples predstavlja smer u kojem se hrana nalazi u odnosu na smer u kome se trenutno nalazi Sunce.\nUkoliko je Sunce zaklonjeno zbog oblačnosti, šare polarizovane svetlosti pčelama „otkrivaju“ njegov trenutni položaj. Treba naglasiti da zahvaljujući vertikalnom položaju saća pčele mogu da izvode plesove, jer samo u tom slučaju mogu da sa zadivljujućom preciznošću pravac u kome se Sunce nalazi prevedu u vertikalnu osu. Naime, ovakav oblik komunikacije ne postoji kod socijalnih insekata kao što su bumbari, ose i većina bežaočnih pčela, jer oni ne izgrađuju vertikalno saće u gnezdu.\nNjihajući ples sadrži takođe i dragocenu informaciju o udaljenosti lokacije sa hranom od košnice koja za razliku od one o smeru nije baš uvek najpreciznija, bar nam se tako čini. U principu, što duže traje njihajuća faza plesa, pčela treba srazmerno dalje da odleti do izvora hrane.\nMeđutim, dužina njihajuće faze proporcionalna je udaljenosti samo u prvih nekoliko stotina metara, a kako se udaljenost povećava informacija postaje sve nepreciznija. Čak i najpažljivijima je teško da posmatranjem plesa utvrde da li je neka lokacija udaljena 1 ili 3 kilometara od košnice.\nKako pčele procenjuju udaljenost?\nSredinom pedesetih prošlog veka spekulisalo se da to čine tako što „mere energiju“ utrošenu tokom leta. Međutim, sumnja se javila kada je primećeno da se pčelinom procenom udaljenosti može manipulisati. Eš i Brns su pčelama postavili izvor hrane na 70 metara od košnice i beležili informacije o udaljenosti koje su po povratku izletnice saopštavale kroz ples.\nPotom su hranilicu okačili na balon i polako je podigli na visinu od 90 metara – tako da se rastojanje između košnice i hrane povećalo sa 70 na 114 metara. U skladu s tim, izletnice su trebale da signaliziraju veće rastojanje dužim trajanjem njihajuće faze plesa.\nMeđutim, posmatranjem njihovih plesova utvrđeno je da su one „imale utisak“ da su prevalile 50 odsto kraće rastojanje, što je ukazalo da pčelin doživljaj dužine pređenog puta ne počiva na utrošku energije. Zbog toga što se pejzaž koji pčele preleću na većim visinama „pomera sporije“, Eš i Brns su zaključili da izletnice procesuiraju brzinu kojom se vizuelne konture smenjuju u oku (optički protok slika), i da povezuju to sa trajanjem puta.\nKako bi potvrdili ovu pretpostavku, Šrinivasan i saradnici su tokom 2000. godine eksperimentisali sa preuveličavanjem doživljaja pređenog puta kod pčela tako što su ih trenirali da prolaze kroz uzak tunel. Naime, one su višestruko precenjivale dužinu stvarno pređenog puta, saopštavajući kroz ples svojim ukućankama da su preletele 195 m, iako su realno prešle samo 6 m.\nPosmatranje ovih plesova dovodi u zabludu pčele posmatračice da su plesačice u potrazi za hranom posetile udaljene lokacije koje u stvari nikada nisu ni videle. Da rezimiramo, ukoliko pčele lete na većoj visini, pred njihovim očima prizori tla se sporije smenjuju (slično kao kada bismo mi pogledali na dole iz aviona) dok kada lete na manjim visinama, slike se smenjuju znatno brže (kao kada bismo prema tlu pogledali kroz prozor automobila), a njihov subjektivni utisak je da prelaze veće rastojanje.\nIluminati, masoni i ljudi-reptili: Kako da primetite...\nAktivnosti članica Mreže za izgradnju mira • Članci i publikacije • Vijesti\nPoziv za podnošenje naučno-istraživačkih radova na...\nBosanka Sana Alajmović na svjetskoj listi 10 vodećih...\nNOAM CHOMSKY: Može li civilizacija da preživi...


Zaposleni u Ryanairu najavili štrajk za kraj augusta\nPiloti aviokompanije Ryanair odlučili su da stupe u štrajk zbog odbijanja menadžmenta kompanije da im poveća plate i poboljša uslove rada. U saopštenju Udruženja pilota navodi se da će piloti Ryanaira prvi četrdesetosmočasovni štrajk održati 22. i 23. avgusta, a potom će i od 2. do 4. septembra imati obustavu rada\nRyanair, Foto: Marko Stojković\nPrvi čovek Ryanaira Michael O'Leary saopštio je prošle sedmice da je kompanija drugo tromesečje završila sa padom profita od 21% i najavio otpuštanje oko 900 pilota i članova kabinskog osoblja.\nKonačna odluka o broju pilota i članova kabinskog osoblja koji će ostati bez posla biće doneta krajem avgusta, rekao je O'Leri.\nRyanair je u obaveštenju sindikatu o zatvaranju baze iz koje leti deset njegovih aviona tokom letnjeg perioda, naveo da je ta odluka posledica sveobuhvatnijih planiranih rezova usled slabije zarade avio-kompanije, prizemljenja Boingovog aviona "737 max" i zabrinutosti zbog Brexita, izjavio je predsednik SNPVAC Fernando Gandra.\nMenadžment kompanije uradi će sve što je moguće da bude otpušteno što manje ljudi naveo je O´Leri.\nNa upit Reutersa, portparol Ryanaira nije želeo ni da potvrdi ni da negira zatvaranje baze, ali je rekao, kao što je ranije najavljeno, da će "brojne baze Ryanaira biti ukinute ili zatvorene ove zime", uglavnom zbog kašnjanja u isporuci do 30 Boingovih aviona "737 max".\nZa sada nema podataka da li će ovaj štrajk imati posledice na letove koja ova avio kompanija obavlja iz Niša.


Časopis Industrija :: Nemačka i CEFTA glavni spoljnotrgovinski partneri\n17.08.2019 Komentari: 0\nUkupna spoljnotrgovinska robna razmena Srbije u periodu januar-jun 2019. godine porasla je za 8 odsto na 20,07 milijardi evra, pri čemu je izvoz povećan za 6,7 procenata, a uvoz za 9,1 posto u odnosu na isti period prošle godine.\nNajveći trgovinski partner Srbije, pojedinačno po zemljama, bila je Nemačka kako na strani uvoza, tako i na strani izvoza. Drugi po važnosti spoljnotrgovinski partner su zemlje CEFTA, sa kojima je u prvoj polovini godine zabeležen suficit od 956,7 miliona evra.\nU prvih šest meseci ove godine, izvezeno je robe u vrednosti 8,58 milijardi evra, a uvezeno za 11,49 milijardi evra, objavio je Republički zavod za statistiku (RZS).\nDeficit iznosi 2,9 milijardi evra, što je povećanje od 17 odsto u poređenju sa istim periodom godinu ranije, a pokrivenost uvoza izvozom je 74,7 procenta i manja je nego u prvom polugodištu 2018., kada je iznosila 76,4 posto, preneo je Tanjug.\nIzraženo u dolarima, ukupna robna razmena Srbije sa svetom iznosila je 22,66 milijardi, što je porast od 0,7 procenata na godišnjem nivou.\nIzvezeno je robe u vrednosti 9,69 milijardi dolara, što je za 0,5 procenat manje u odnosu na isti lanjski period, a uvezeno u vrednosti 12,97 milijardi dolara, što je povećanje za 1,7 odsto. Deficit je 3,28 milijardi dolara, i veći je za 8,8 posto na godišnjem nivou.\nNajveće učešće u izvozu Srbije imao je Region Vojvodine (34,2%), a u uvozu Beogradski region (47,0%). Zemlje članice Evropske unije čine 63,5 procenata ukupne razmene.\nNajveći suficit u razmeni ostvaren je sa zemljama iz okruženja: Crnom Gorom, Bosnom i Hercegovinom i Severnom Makedonijom, a značajan je i suficit sa Rumunijom, Slovačkom, Velikom Britanijom, Hrvatskom, Bugarskom, Slovenijom, Švedskom.\nNajveći deficit javlja se u trgovini sa Kinom i Ruskom Federacijom, a beleži se i sa Nemačkom, Turskom, Poljskom, Mađarskom, SAD, Francuskom, Belgijom, Ukrajinom, Jermenijom, Švajcarskom, Danskom, Španijom.


Za organizatore ACC takmičenja – slanje rezultata prema FAI-u – Paragliding Serbia\nHome » Documents » Za organizatore ACC takmičenja – slanje rezultata prema FAI-u\nZa organizatore ACC takmičenja – slanje rezultata prema FAI-u\nApril 4, 2018 paraglidingserbiaDocuments, Home\nOvaj tekst ima za svrhu da pomogne svim organizatorima ACC takmičenja FAI kategorije. Odnosi se direktno na slanje rezultata prema FAI-u, po posebnom obrascu koji su iz svetske kuće vazduhoplovstva ustanovili. Naime posebnu pažnju treba obratiti na polja koja se nalaze u tabeli, a koja su obavezna pri slanju rezultata.\nTabelu (obrazac) možete pogledati OVDE\nKao što možete videti potrebno je popuniti broj serija, imena sudija sa CIVL ID, informaciju da li je bilo nezgoda ili nesreća.\nOno što je najvažnije kod popunjavanja tabele jesu podaci pilota takmičara. Napisaćemo to po redoslednom nizu, kako biste lakše imali uvid u najbitnije stavke:\nKolona 1. – “Name” (Ime i prezime) – ova kolona je OBAVEZNA\nKolona 2. – “NAT” (nacionalnost) – ova kolona je OBAVEZNA i popunjava se sa tri slova koja čine oznaku zemlje po međunarodnom šifarniku npr. SRB (Srbija)\nKolona 3. – “Score” (rezultat) – ova kolona je OBAVEZNA i odnosi se na ukupan rezultat takmičara\nKolona 4. – “Female/male” (žensko/muško) – ova kolona je OBAVEZNA i odnosi se na pol takmičara. Žene se obeležavaju sa 1, muškarci sa 0\nKolona 5. – “Birthday” (datum rođenja) – ova kolona nije obavezna za sada, ali kao ozbiljan organizator, uz sve ostale informacije koje morate imati, neće vam biti teško da upišete i datum rođenja takmičara koji se nalazi na sportskoj dozvoli\nKolona 6. – “Valid FAI licence” (validna sportska dozvola za tekuću godinu) – ova kolona je OBAVEZNA. Piloti koji imaju validnu sportsku dozvolu se obeležavaju sa 1, piloti koji nemaju validnu sportsku dozvolu obeležavaju se sa 0. Ovaj podatak možete dobiti na OVOM LINKU\nKolona 7. – “Glider” (glajder) – ova kolona za sada nije obavezna, ali kao ozbiljan organizator možete je popuniti\nKolona 8. – “Sponsor” (sponzor) – ova kolona za sada nije obavezna, ali kao ozbiljan organizator možete je popuniti\nKolona 9. – “CIVL ID” – ova kolona je OBAVEZNA. CIVL ID je poseban ID broj koji poseduje svaki pilot koji učestvuje na FAI takmičenjima. Njega je najlakše naći tako što ćete otići na CIVL Ranking. Zatim odaberite Paragliding ili Paragliding accuracy u zavisnosti u kojoj ćete disciplini lakše naći određenog pilota. Onda je najlakše ići na “Nations ranking” i naći ga u selekciji po državama. Takođe možete ukucati i u samoj pretrazi Rankinga.\nSavet svim organizatorima je da kao što je i po našem pravilniku, na prijavama uradite uvid u sportske dozvole svih takmičara i iz njih odmah izvučete potrebne podatke. Kasnija koordinacija sa FAI ide izuzetno sporo i samo će vam bespotrebno oduzimati dragoceno vreme, a to vreme može biti i nekoliko dana ili čak nedelja…\n« Iznad Srbije 2017 – Online takmičenje u slobodnom preletu paraglajderom


Najveća investicija EPS u 2007. godini - Ekonomija - Dnevni list Danas\nPočetna » Ekonomija » Najveća investicija EPS u 2007. godini\nNajveća investicija EPS u 2007. godini\nPovodom završetka rehabilitacije bloka 4 u koji je uloženo 76,2 miliona evra, u Termoelektrani Nikola Tesla A juče je održana svečana promocija tog projekta. Time je blok, snage 308,5 megavata, završio fazu probnog rada i testiranja. Direktor Privrednog društva TENT Dragan Popović istakao je da je to ne samo najveća pojedinačna investicija Elektroprivrede Srbije u 2007.\n0Piše: DanasOnline 11. januara 2008.\nPovodom završetka rehabilitacije bloka 4 u koji je uloženo 76,2 miliona evra, u Termoelektrani Nikola Tesla A juče je održana svečana promocija tog projekta. Time je blok, snage 308,5 megavata, završio fazu probnog rada i testiranja. Direktor Privrednog društva TENT Dragan Popović istakao je da je to ne samo najveća pojedinačna investicija Elektroprivrede Srbije u 2007. već i najveće ulaganje u neki od blokova u elektranama realizovano u prethodnih 20 godina. On je dodao da je proces modernizacije bloka 4 trajao osam i po meseci a finansiran je novcem iz prihoda od prodaje električne energije, bez dinara kredita.\nPOPOVIĆ: Energetski aranžman nema veze s Kosovom\nObrenovac – Sporazum o energetskoj saradnji sa Rusijom nema nikakve veze sa Kosovom i Metohijom. Energetski aranžman sa Rusijom i Kosovo i Metohija su dve različite priče, koje treba odvojiti, izjavio je Popović, ali nije želeo da komentariše pisanje medija da je Vlada Srbije uslovila prihvatanje energetskog sporazuma, podizanjem cene za preuzimanje 51 odsto Nafne industrije Srbije na dve milijade evra. „U medijima se iznosi krajnje pogrešne špekulucije u vezi sa sporazumom o energetskoj saradnji sa Rusima, a to je dokument strogo poverljiv i ne bi ga komentarisao“, naglasio je Popović.\nUz konstataciju da TENT i Rudarski basen Kolubara koji u ukupnoj proizvodnji električne energije učestvuju sa oko 50 odsto, predstavljaju oslonac EPS generalni direktor Elektroprivrede Srbije Vladimir Đorđević podsetio je da je prošle godine EPS proizveo gotovo 39 milijardi kilovat-sati električne energije, što je za pola milijarde kilovat-sati više nego 2006.\n– Naše termoelektrane su prošle godine proizvele gotovo 24 milijarde kilovat-sati električne energije što je za oko 630 miliona kilovat-sati više u odnosu na rekordnu 2006. godinu. Sve je to rezultat velikih ulaganja u termo kapacitete. U prethodnih nekoliko godina u rehabilitaciju i modernizaciju termokapaciteta uloženo je oko 380 miliona evra. To je podiglo kapacitet starih blokova za čak 400 megavata, što je ravno izgradnji jednog novog bloka te snage – rekao je Đorđević, dodavši da EPS nastavlja modernizaciju postojećih blokova, čekajući strateškog partnera za gradnju novih termoelektrana.\nPrema rečiam ministra rudarstva i energetike Aleksandra Popovića, u narednom periodu bi trebalo odrediti prioritete. „Ako je jedan od prioriteta da EPS postane lider u regionu, onda bi to trebalo dozvoliti nesmetano poslovanje i razvoj kompanije kroz realnu cenovnu politiku. Jer, ako se to dogodi, onda možemo očekivati da EPS, za pet do šest godina, postane udarna pesnica srpske privrede“, ističe Popović. Ministar zaštite životne sredine Saša Dragin podseća da Ministarstvo na čijem je čelu prati sve projekte koje realizuje EPS a vezani su za zaštitu ekologije. On je, uz konstataciju da je energija resurs budućnosti, izrazio očekivanje da će u toku ove godine na pepelištima Elektroprivrede biti zasađeno oko 50 hiljada stabala.


Stručnjaci za softver i sistemsku integraciju - Teamnet International\nStručnjaci u sistemu inženjeringa\nPočetna Karijere Eksperti Teamnet Stručnjaci za softver i sistemsku integraciju\nNaš tim programera, analitičara, sistemske arhitekte i tehnički menadžeri projekata imaju stručno iskustvo u kreiranju tehnoloških rešenja za različite oblasti poslovanja, razvijenih na osnovu najnovijih tehnologija.\nTim stručnjaka za softver i sistemsku integraciju predstavlja ključni element u kreiranju svih naših velikih projekata što pretpostavlja integraciju više tehnologija u složenom informacionom sistemu.\nOni se bave pronalaženjem rešenja koja odgovaraju zahtevima klijenta, uz njihovu dubinsku analizu, razvoj i implementaciju integrisanih sistema. Naše kolege sarađuju sa klijentima u svakoj fazi, da bi bili sigurni da će krajnji rezultat biti u skladu sa njihovim očekivanjima, pružajući održavanje i podršku nakon završetka projekta. Naš cilj je da razvijemo i kontinuirano poboljšavamo kreirane sisteme, što se može učiniti uz pomoć naših stručnjaka.\nTim stručnjaka za softver i sistemsku integraciju ima različite specijalizacije, najreprezentativnija za našu oblast aktivnosti je sistemska arhitektura, .Net / Java / razvoj mobilnih aplikacija, poslovna analiza, baze podataka i web programiranje. U svom radu oni koriste niz tehnologija (softver, hardver, sistemska integracija, razvoj ključ u ruke), koje koriste vešto u izgradnji integrisanih sistema.\nDa bi se ponudila što inovativnija rešenja, naš tim je uvek orijentisan ka dobijanju novih sertifikata i sticanju know-how. U Teamnetu imamo više od 200 sertifkata i 100 tečajeva za razvoj softvera, sistemske integracije i poslovne analize. To je dobijeno od naših strateških partnera uključujući IBM, Oracle i Microsoft.\nProjekti: Uz pomoć ovih stručnjaka uspeli smo da razvijamo velike projekte koji čine Teamnet liderom na regionalnom tržištu: Orizont, eViza, SNIV, eTerra, Revisal, Integrisani sistem za službu hitne pomoći, Softver za scenarije katastrofa , SINCRON, Integrisani APIA sistem, Integrisani sistem životne sredine, WIMS, SMSUMB.


Tanjug 21. januara 2021. 10:29\nLJUBLJANA – Slovenački premijer Janez Janša potvrdio je da je uputio čestitku novom američkom predsedniku Džozefu Bajdenu povodom polaganja zakletve, a bio je jedan od retkih svetskih lidera koji mu nije čestitao izbornu pobedu.\n„Za one radoznale: premijer Janez Janša čestitao je danas novom američkom predsedniku Džou Bajdenu polaganje zakletve“, napisao je Janša sinoć, ističući da je to učinio na isti način i sličnim rečima kao 2005. godine kada je, takođe kao premijer, čestitao tadašnjem američkom predsedniku Džordžu Bušu, prenosi STA.\nJanša je bio jedan od retkih svetskih lidera koji nije čestitao Bajdenu pobedu na izborima pre jučerašnje inauguracije.\nPre izbora, on je podržao Donalda Trampa i rekao da će Bajden „biti jedan od najslabijih američkih predsednika“ ako pobedi, a kada je postalo jasno da je Bajden pobedio, Janša je ponovo objavio tvitove Trampa i njegovih pristalica sa navodima o izbornim prevarama i ukradenim izborima.\nSlovenački predsednik Borut Pahor čestitao je Bajdenu čim su objavljeni izborni rezultati, pozivajući Sloveniju i SAD da ostanu prijatelji i jaki saveznici.\nPahor je juče ponovio čestitke i poželeo Bajdenu puno sreće, prenosi agencija.


AIESEC Banja Luka: Studentske prakse u Srbiji i Bugarskoj – STUDOMAT.ba\nZa studente iz Banjaluke, studentska organizacija AIESEC je ovaj put izdvojila dvije volonterske prakse u okviru Global Citizen programa. Po šest sedmica studenti će moći provesti u Beogradu ili Plovdivu, uz obezbijeđen smještaj.\nPraksa u glavnom gradu Srbije je iz oblasti edukacije, te je odlična prilika za sve studente medicine, psihologije ili socijalnog rada. Naime, praktikant bi radio u klinici za djecu sa autizmom “Dr Selaković”. Prije početka prakse, obezbijeđena je stručna priprema za budući rad koji će se odvijati uz podršku mentora iz klinike. Pored rada sa djecom koja boluju od autizma i rada u klinici, studenti će imati priliku da steknu znanja i iz istraživanja tržišta, projekt menadžmenta i analize konkurentnosti budući da će svi zajedno raditi na projektu kojem je cilj podizanje svijesti o autizmu u Srbiji.\nUkoliko želite poboljšati svoje prezentacijske sposobnosti, te sposobnosti rada u timu studentska organizacija AIESEC Vas poziva da se prijavite na praksu u drugom po veličini gradu u Bugarskoj, Plovdivu. Ova praksa je, takođe edukativnog karaktera. Rad sa učenicima srednjih škola, organizacija radionica, učestvovanje na Festivalu kulturnih različitosti te predstavljanje svoje zemlje samo su neki od poslova za koje će praktikant biti zadužen. Uz obezbijeđen smještaj, za vrijeme trajanja ove prakse obezbjeđen je i jedan obrok dnevno.\nZa sve dodatne informacije posjetite AIESEC Banja Luka Facebook stranicu, ili se prijavite na neku od praksi putem: opportunities.aiesec.org.\nViše informacija u brošuri: globalcitizen-guide.weebly.com


Talibani razočarani Obaminim govorom\nTalibani su ocijenili da je govor američkog predsjednika Baraka Obame, upućen muslimanima širom svijeta, bio pun "razočaravajućih slogana" i da ni na koji način neće promijeniti odnose SAD i islamskog svijeta.\nGovor, koji je Obama održao u četvrtak u Kairu, "nije sadržao ništa što bi ublažilo nesuglasice između muslimana i Amerike", navedeno je u prvom reagovanju talibanskog rukovodstva na govor američkog predsjednika, objavljenom na islamskom internet-sajtu.\n"Njegove okupacione agresorske snage i dalje ubijaju, muče i hapse muslimane u Avganistanu i Iraku, gaze po njihovim pravima, nemilosrdno ih ubijaju zbog toga što brane svoja prava i zatvaraju ih u najgore zatvore na svijetu", piše u poruci, prenio je Reuters.\nObamino obraćanje je, praktično, bilo "nastavak dosadašnjih razočaravajućih slogana Amerike", ocijenili su talibani.\nMnogi muslimani koji su slušali govor predsjednika SAD pozdravili su promjenu tona Vašingtona, ali su naglasili da to možda neće biti dovoljno za prevazilaženje dugogodišnjih nesuglasica, uključujući izraelsko-arapski sukob. Obama se u govoru, koji je trajao skoro sat vremena, založio za nov početak u odnosima SAD i muslimanskog svijeta i ocijenio da je vrijeme da se okončaju međusobno nepovjerenje i nesuglasice.


Vesti online / Srpski informativni portal / "Vesti" i VestiOnline uz kamp "Deki5" u Melburnu\n"Vesti" i VestiOnline uz kamp "Deki5" u Melburnu\nNa terenima Port Melburna, u glavnom gradu australijske države Viktorija, nekadašnji kapiten i rekorder "orlova" pozdravio je prvu grupu klinaca i klinceza koji maštaju o fudbalskim uspesima i željni su igre i druženja. Odmah pošto je održao pozdravni govor, bivšeg asa Crvene zvezde, Lacija i Intera mališani, ali i njihovi roditelji nagradili su - burnim aplauzom.\nStanković je, međutim, odmah prešao sa reči na dela. Tokom trodnevnog druženja u kampu cilj mu je da deci prenese ljubav prema fudbalskoj igri, ali i da im prenese neka osnovna znanja i veštine. Posle ovakvog "ubrzanog" programa u Melburnu, isto to će učiniti sa polaznicima kampa i u Brizbejnu i u Sidneju, u kojem će od 23. do 25. januara završiti ovo gostovanje na Petom kontinentu.\nStanković je podsetio da mu je velikak čast, ali i odgovornost to što radi sa decom u Australiji.\n- Svima onima koji su se pitali da li ću zaista doći ovde, odgovoriću tako što ću po čitav dan biti s decom na terenu - istakao je Stanković dodavši u šali da na terenu ne može ništa da ga iznenadi osim ako na njega ne uđe - kengur.


Elektrotehničar za rashladne uređaje - Beo-frigo\nBeo-frigo predstavlja vodeću kompaniju u oblasti rashladne i klima tehnike. Osnovna delatnost kompanije je proizvodnja, montaža i promet rashladnih komora i klimatizacionih i rashladnih sistema. Bavimo se proizvodnjom, nabavkom i isporukom rashladnih komora za potrebe industrijske proizvodnje i skladištenja hrane i prehrambenih proizvoda, kao i izradom ventilacionih sistema i klimatizacije za proizvodne i stambene prostore. Beo-frigo uglavnom posluje kao podizvođač firmi specijalizovanih za opremanje poslovnih i radnih prostora.\nPoznavanje funkcionisanja rashladnih sistema\nIskustvo u radu sa elektrotehnikom (popravka i instalacija uređaja)\nSpremnost za učenje i prilagođavanje promenljivim zahtevima rada\nIma završenu elektrotehničku školu\nStanuje na opštini Palilula\nBeograd, 7 jula 36a\nMatični broj: 20012412


Prvo predavanje u okviru švajcarskog projekta na temu cirkularnih migracija i odliva mozgova\nKoliko je pandemija kovid-19 ubrzala digitalnu transformaciju firmi u Srbiji, da li su kompanije beležile osetni pad performansi poslovanja i kako su se menadžerski timovi postavili prema zaposlenima u pandemijskim uslovima samo su neke od tema prvog predavanja koje će biti organizovano u okviru saradnje Srpske asocijacije menadžera i Ekonomskog fakulteta u Subotici.\nPrvo predavanje će se održati u ponedeljak, 26. oktobra na Univerzitetu u Novom Sadu, a o strateškom upravljanju u kriznim vremenima govoriće Nebojša Bjelotomić, CEO kompanije SAGA i član SAMa. Predavanja su deo šire inicijative u okviru koje će menadžeri, članovi Srpske asocijacije menadžera, držati predavanja na teme iz biznisa studentima na fakultetima u Subotici, Novom Sadu, Kragujevcu, Nišu i Beogradu.\nSrpska asocijacija menadžera potpisala je protokol saradnje sa Ekonomskim fakultetom u Subotici, Univerzitet u Novom Sadu i sa Ekonomskim fakultetom Univerziteta u Beogradu. Dogovorena su zajednička naučno-stručna predavanja i drugi oblici saradnje, a u cilju promocije dobrih poslovnih praksi i praktičnih iskustava iz biznisa među studentima i mladima.\nSaradnja će biti realizovana u okviru projekta „Odliv mozgova iz Srbije – Postupi odgovorno sada za budućnost Srbije“, koji SAM sprovodi uz podršku Vlade Švajcarske. Projekat se realizuje u cilju podizanja svesti javnosti o odlivu mozgova iz Srbije kao i kreiranja dijaloga na temu pozitivnih aspekata cirkularnih migracija. Poseban cilj projekta je da ukaže na mogućnosti i prilike za profesionalni i lični razvoj mladih u Srbiji kroz promociju kompanijskih programa za razvoj talenata, stručnih praksi i stipendiranja, zatim programa za privlačenje kadrova i stručnjaka iz dijaspore kao i kroz uspostavljanje dijaloga sa državnim institucijama na temu cirkularnih migracija.


Arhiva - Predsednik Srbije Aleksandar Vučić (Foto: Printscreen:webtv.un.org)\nPredsednik Srbije Aleksandar Vučić objavio je da će nova Vlada i skupština imati "ograničeni mandat" i najavio da će novi parlamentarni izbori biti održani najkasnije kada i predsednički - u aprilu 2022. Novi predsednik Skupštine Srbije, prema dogovoru, biće lider SPS-a Ivica Dačić, a učešče u vladi ponuđeno je i lideru SPAS-a Aleksandru Šapiću. I pored očekivanja, imena ministara i novi sastav vlade nisu saopšteni.\nVučić je rekao da SNS-u nisu potrebni koalicioni partneri, kao što nisu bili potrebni ni u prethodna dva izborna ciklusa, jer sama SNS ima 160 poslanika, ali da će biti nastavljena saradnja sa Socijalističkom partijom u "nešto izmenjenom formatu".\nSaglasio sam se da Dačićevim predlozima - više ja sa njegovim, nego on sa mojim - jer nisam hteo da izgubimo tu priliku da pokažemo da nam je briga za Srbiju važnija od uskostranačkih interesa, rekao je Vučić.\nVučić izjavio da je Ivici Dačiću ponudio da bude predsednik Skupštine Srbije, a predsedniku Srpskog patriotskog saveza Aleksandru Šapiću da ta stranka ima jednog ministra u Vladi Srbije.\nŠapić je rekao da je spreman da podržava i da učestvuje u pravljenju politike, ali on nije tražio nikakvu poziciju, nikakvo ministarstvo, rekao je Vučić na konferenciji za novinare posle sednice predsedništva SNS.\nVučić je rekao da ne može da govori o svim imenima za ministre, pošto je "ostalo još nekoliko nedoumica" i da je potrebno još "dan-dva" da bi se sve završilo.\nLider SNS-a rekao je da je na sednici Predsedništva te partije, održanoj pre njegovog obraćanja, postavljeno pitanje "da li ćemo sve uzeti sami u svoje ruke i šta su ciljevi".\nKazao je da je definisano šest ciljeva. Prvi cilj je borba za zdravlje građana i protiv pandemije koronavirusa i u sklopu toga izgradnju bolnica, povećanje kapaciteta i izgradnju novih kliničkih centara.\nMeđu tačkama je i borba za interese Srbije na Kosovu i spremnost za razgovore i kompromis, kao i borba protiv mafije.\nRanije danas, tehnička premijerka i mandatarka za sastav nove vlade Ana Brnabić održala je konsultacije o sastavu svog novog kabineta sa predstavnicima stranaka koje su potencijalni koalicioni partneri, liderima koalicije SPS-JS i Srpskog patriotskog saveza. Najavila je da će sastav nove vlade saopštiti posle sednice Predsedništva SNS-a.\nAna Brnabić sastala se u svom kabinetu sa liderima SPS-JS Ivicom Dačićem i Draganom Markovićem i sa liderom SPAS-a Aleksandrom Šapićem, prenosi RTS.\nAleksandar Šapić rekao je posle razgovora sa Anom Brnabić da su oni u skladu sa razgovorima koje je vodio sa predsednikom Aleksandrom Vučićem.\nDa li će Srpska napredna stranka, koja sama ima većinu u Skupštini Srbije, imati koalicionog partnera, znaće se prema najavama večeras, nakon sednice Predsedništva SNS koja je zakazana za 17 sati.\nI Vučić odvojeno sa Dačićem i Šapićem\nPredsednik Srbije i SNS Aleksandar Vučić odvojeno se u utorak sastao sa predsednikom SPAS Aleksandrom Šapićem i SPS Ivicom Dačićem.\nVučić se sa Šapićem sastao na radnom ručku u kineskom restoran.\nNa svom Instagram porofilu "buducnostsrbijeav", Vučić je između ostalog napisao da veruje da "bliskom saradnjom u budućnosti možemo mnogo dobrog da donesemo Srbiji".\nPrethodno se sastao sa liderom SPS-a Ivicom Dačićem.\n"Pred Srbijom su teški izazovi. Svaka politička stranka, ali i svaki čovek ima obavezu da pomogne svojoj zemlji", napisao je Vučić na Instragramu uz fotografije sa tog sastanka.\n"Prijateljstva su u politici retka, ali su zajedništvo i jedinstveno delovanje ključni za dobrobit Srbije. Samo ujedinjena Srbija biće snažnija i uspešnija", dodao je on u objavi.


Galenika prva u CIE uvela najsavremeniji SAP softver\nTanjug 15. jula 2019. 10:27\nBEOGRAD – Srpska farmaceutska kompanija Galenika postala je prva u regionu centralne i istočne Evrope koja će svoje poslovne procese voditi u najnovijem softverskom rešenju SAP S4HANA Cloud.\nZa Galeniku, to je jedna od najvažnijih vesti od 1947. godine kada je postala četvrta farmaceutska kompanija na svetu koja se bavi proizvodnjom penicilina, navodi se u saopštenju te farmaceutske kuće.\nIz kompanije SAP ističu da je Galenika uvela ovo inovativno softversko rešenje za efikasno upravljanje svim poslovnim procesima pre kompanija u razvijenim zemaljama kao što su Austrija, Mađarska, Poljska, Češka ili Slovačka.\nPriprema i implementacija projekta trajali su devet meseci, a digitalizacija kompletnog poslovanja uključuje module kao što su računovodstvo, kontroling, prodaja i distribucija, upravljanje materijalima, planiranje i izvršenje proizvodnje.\nKljučna komparativna prednost ovog softvera u odnosu na prethodne je inovacija koja omogućava da se podaci iz svih navedenih sfera kompanijskog poslovanja nalaze na „cloudu“, što uz povećanu bezbednost, znatno ubrzava sve poslovne procese i omogućava brži povrat uloženih sredstava, povoljniju infrastrukturu, povećanu agilnost…\n„Potpuno svesni odgovornosti koju smo preuzimanjem upravljanja kompanijiom stekli prema akcionarima i zaposlenima Galenike, Vladi Republike Srbije, potrošačima u zemlji i regionu i poslovnim partnerima, danas sa ponosom možemo sve da ih obavestimo da smo među prvima u centralnoj i istočnoj Evropi implementirali najsavremeniju verziju SAP softverskog rešenja za upravljanje svim poslovnim procesima“, izjavio je u ime menadžmenta Nenad Mijailović, finansijski direktor Galenike.\n„… Implementacijom SAP-a stvaramo uslove da od Galenike napravimo modernu i konkurentnu kompaniju koja kvalitetom proizvoda i usluga odgovora zahtevima tržišta i koja je stabilan partner zajednici u kojoj posluje, ali u isto vreme ne skrivamo ambicije da brend Galenike vratimo na zasluženo mesto regionalonog lidera u proizvodnji farmaceutskih proizvoda“, dodao je Maijailović, piše u saopštenju.


Vlada FBiH: Za projekte Federalnog ministarstva rada i socijalne politike 12 miliona KM\nVlada Federacije BiH danas je u Sarajevu, nastavljajući 178. sjednicu, započetu 9. maja, usvojila Program utroška sredstava odobrenih ovogodišnjom Budžetom FBiH Federalnom ministarstvu rada i socijalne politike u ukupnom iznosu od 12.000.316 KM, koja su namijenjena za deset projekata, saopćila je Vlada FBiH.\nNajveći iznos od 10.170.316 KM predviđen je za projekat Svjetske banke za podršku zapošljavanju.\nSredstva iz ove kreditne linije će biti raspoloživa nakon što budu postignuti zadati indikatori kroz realizaciju mjera aktivne politike zapošljavanja u 2018. godini.\nTako je za zapošljavanje 3.600 mladih predviđeno 2.151.413 KM, a za 10.000 zaposlenih u nepovoljnom položaju 3.129.328 KM.\nZa unaprjeđenje dizajna mjera za povećanje zapošljavanja planirano je za modificiran dizajn jednog programa 977.915 KM, a 1.955.830 KM za 10.000 tražilaca posla koji trebaju podršku i imaju individualni akcioni plan u bazi podataka.\nZa potrebe monitoringa trendova tržišta rada planirano je, također, 1.955.830 KM.\nZa implementaciju i uvođenje u prava neratnih invalida predviđeno je 200.000 KM, a za realizaciju aktivnosti predviđenih Uredbom o primjeni odgojnih preporuka prema maloljetnicima u FBiH 20.000 KM.\nZa potrebe provedbe Zakona o zaštiti od nasilja u porodici izdvojeno je 250.000 KM, 40.000 KM kao podrška organizaciji Dječije nedjelje, a 500.000 KM za organizacije civilnih invalida.\nRad ustanova socijalne zaštite za zbrinjavanje na nivou FBiH bit će sufinansiran sa 700.000 KM, dok transfer neprofitnim organizacijama za Strategiju deinstitucionalizacije i transformacije ustanova socijalne zaštite u FBiH iznosi 20.000 KM, koliko i za Strategiju za unaprjeđenje prava i položaja osoba sa invaliditetom u FBiH 2016.-2021. godina.\nZa rad udruženja penzionera na nivou FBiH, na osnovu člana 125. Zakona PIO, predviđeno je 80.000 KM.\nVečeras dodjela nagrada Srce Sarajeva\nJednim pozivom možete obezbijediti četiri užine za socijalno ugroženu djecu\nNovi Travnik/U toku obnova kuće u kojoj žive mališani Nejla i Merzad\nBiH/Dnevno umire 113, a rađa se samo 68 osoba\nU septembru ‘Dani šljive Prozor – Rama 2019’\nOpćina Jajce podržala novih sedam poslovnih ideja za mlade\nPodnošenje zahtjeva za priznavanje prava na novčanu egzistencijalnu naknadu demobilisanim borcima\nDanas sunčano uz malu do umjerenu oblačnost/Evo šta nas očekuje u naredna tri dana\nRadarske kontrole i danas na putevima na području SBK, a evo i gdje\nSrce Sarajeva Volujak Nejla i Merzad Dječje ljeto mevlud u Vukeljićima Općina Novi Grad Sarajevo centar za obrazovanje djece i mladih Duhri radovi na cestama ceste SBK ostružnica 2019


Saopštenje povodom radne posjete predstavnika EKIP-a – Agencija za elektronske medije Crne Gore\nPočetna > Saopštenja > Saopštenje povodom radne posjete predstavnika EKIP-a\nSaopštenje povodom radne posjete predstavnika EKIP-a\nDirektor Agencije za elektronske komunikacije i poštansku djelatnost Darko Grgurović sa saradnicima bio je u radnoj posjeti Agenciji za elektronske medije, gdje je razgovarao sa direktorom Agencije za elektronske medije Goranom Vukovićem i njegovim saradnicima.\nOvom prilikom predstavnici obije institucije razmijenili su mišljenja o zajedničkim aktivnostima kao i mogućnostima unaprjeđenja saradnje.\nPosebna pažnja na sastanku posvećena je aktivnostima koje se odnose na uvođenje sistema digitalnog radija u Crnoj Gori. Naime, na inicijativu obije institucije formirana je međuresorska radna grupa koja je izradila prijedlog strategijskih polazišta i smjernica za uvođenje digitalnog radija sa ciljem da se relevantnim subjektima pruže odgovarajuće informacije i predlože odgovarajuća strategijska polazišta za uvođenje ovih sistema u Crnoj Gori.\nNadalje, razmatrane su dalje zajedničke aktivnosti u cilju adekvatnog predstavljanja navedenih strategijskih polazišta, predstavljanja istih nadležnim institucijama i ministarstvima, zainteresovanim subjektima i emiterima kao i pitanja međunarodne saradnje i participacije obije institucije u projektima i programima kojima bi se pospješio proces uvođenja digitalnog radija, primarno na regionalnom nivou.\nImajući u vidu da su pojedine aktivnosti emitera, kao i operatora u nadležnosti obije regulatorne institucije razmatrana su i pitanja koja se odnose na racionalnu upotrebu radio-frekvencija namijenjenih za radio-difuziju. Takođe, u cilju efikasnog sprovođenja mjera i obaveza koje su predviđene zakonima o elektronskim komunikacijama i elektronskim medijima, u skladu sa nadzornim funkcijama obije institucije, razmotrene su mogućnosti zajedničkih aktivnosti.\nPredstavnici obije institucije su se složili da je sastanak dobra prilika za unaprjeđenje dobre saradnje i izrazili očekivanje da će ovakvi sastanci i radne posjete biti dobra praksa i u narednom periodu.


Za jubilarne 25. Mišićeve dane 4,1 milion dinara od Vlade Srbije\nJubilarni, 25-ti po redu Mišićevi dani, najznačajnija kulturna manifestacija u Mionici, dobili su podršku od 4,1 miliona dinara od Ministarstva za državnu upravu i lokalnu samoupravu.\nOve godine je 100 godina od smrti našeg vojvode Mišića, slavne i neosporne ličnosti. On je u svetskoj istoriji upisan i upamćen kao komandant srpske vojske s kojom je u Prvom svetskom ratu izvojevao pobedu u Kolubarskoj bici i malu srpsku vojsku proslavio i učinio poznatom u svetu. Naš Mioničanin postao je sinonim za reč vojvoda, svojim delima zaslužuje da ga Mionica i Srbija slave i čuvaju uspomenu na njega, rekao je Boban Janković, predsednik opštine Mionica.\nVojvoda Mišić je veliko ime srpskog naroda kao takav predstavlja brend Mionice u svakom pogledu. Koliko je važna manifestacija Mišićevi dani govori i to da je to jedna od najposećenijih manifestacija u Kolubarskom okrugu. A na stogodišnjicu Mišićeve smrti, opština Mionica će u okviru Kulturnog centra, početi gradnju "Kuće Kolubarske bitke", jednog od najznačajnijih projekata iz oblasti kulture u Mionici. Ove godine počeće prva faza radova, za koju je Ministarstvo kulture odobrilo 13 miliona dinara.\nCeo projekat obuhvata impozantnu multifunkcionalnu postavku koja će u 5D formatu na 400 kvadrata posetiocima omogućiti da se upoznaju s činjenicama i detaljima o ljudima i događajima koji su ostavili neizbrisiv trag u istoriji Srbije i sveta.\nKolubarska bitka širom planete simbolizuje borbeni srpski duh. Istina o Mišiću i junacima iz Kolubarske bitke je istina Srbije, istina slobodoljubivog čovečanstva. Izgradnjom Kuće Kolubarske bitke Mionica će dobiti autentičan prostor koji će zasigurno biti prepoznatljiv kako na kulturnoj, tako i na turističkoj mapi ne samo Srbije, već i Evrope, rekao je Boban Janković predsednik opštine Mionica.\nSa izgradnjom Kuće Kolubarske bitke, kultnom manifestacijom Mišićevi dani i rodnom kućom Živojina Mišića u Struganiku, opština Mionica će se sa ponosom sećati svog velikana.\n„Mišićevi dani“ će se ove godine održati u skladu sa merama i preporukama Vlade Republike Srbije.\nDatum kreiranja: 04 jun 2021